
Verböc2y Hármas könyvének 11. rész 6. czímében a követ- 
kezőket írja : 

•Mindazáltal úgy mondják, hogy azon peres eljárást és 
gyakorlatot, melyet a pereskedés megkezdésében, folytatásában, 
tárgyalásában és eldöntésében zsinórmérték gyanánt haszná- 
lunk, ugyanazon Károly úrnak, elébb említett Lajos király aty- 
Jának^ uralkodása alatt Gallia határairól hozták be ezen or- 
szágba. Ezen eljárást a mai napig (az országos törvények csu- 
pán némi változtatásokat tettek rajta) sértetlenül mindig meg- 
iiartottuk, s meg is kell azt tartani a jövőre is mindenkor. » 

Verböczy ezen most idézett szavaiban maga se állít hatá- 
rozottan^ csak annyit mond : «úgy mondják ». Ez a bizonytalan 
elbeszélés mégis hitelre talált a későbbi kor nem egy jogtudósá- 
nál, s még mai nap is eldöntetlen kérdés, igaz-e, hogy régi ma- 
^ar perjogunk franczia eredetű vagy nem ? 

A Quadripartitum szerkesztői, midőn munkájuk I. rész 
35. czímében Verbőczynek ezen helyét feldolgozták, a fent idé- 
zett állítást hallgatással mellőzik ugyan, de Kithonich az ő Di- 
rectio Meí/iOííicá- jában nemcsak felvette, hanem a bizonytalan 
beszédet való igazság gyanánt fogadva,**^ még okát is adja an- 
nak, mért vették át a magyarok a Galliabeli népek pörfolyását 
:a következőkben : «Mely pör folyás a magyarokra nézve azért is 
illik leginkább, hogy amiképen ők is eleitől fogva vitézlők és 
hadakozók voltának, és a pörfolyást is attól a hadakozásban és 
TÍtézlő állapotban telhetetlen nemzettől vötték, úgy nagyobb 
részére a törvénynek folyásiban is mintegy vitézlő állapotot 
akartak követni, hogy nem különben a törvény dolgában is, 
jnint szinte a, hadakban vitézlő állapotot tanulnának ». 

* Cap. 1. qu. 9. 

Szegedy rj/rocmmm-jában elfogadja és védelmezi Ver- 
böczy és Kithonich nézeteit, de olyan módosítással, hogy az ál- 
taluk említett újítás csak a perszakaszokra (terminusokra) ér-- 
tendö, milyenek a citatio, evocatio, levata és a többi. (P. 11. tit.. 
6. §. 7.) 

Kelemen (História juris Hung. privati) hét oknál fogva 
mond ellent Verböczy állításának. Szerinte Verböczy történeti 
adatok dolgában nem megbízható ; nem is valószínű, hogy az 
ösí szokásaikhoz oly szívósan ragaszkodó magyarok idegen jo^ot 
fogadtak volna el; a gall peres eljárás behozatalának okmá- 
nyainkban semmi nyoma sincs; Károly Róbert valószínűleg, 
soha nem is volt Galliában ; leglényegesebb perbeli kifejezé- 
seink és műszavaink már Szt. László idejében használatban vol- 
tak stb. 

Bartal dyörgy Commentar-jaiban (X. 38., XI. 22.) Ver- 
böczy állítását bebizonyítottnak látja, mert az 1298-ik évi tör- 
vénynek a 45. czikktöl kezdődő része Károly Róberttől szárma- 
zik, s e törvényczikkekben található fel az újítás. 

Szlemenics Pál (Magyar Akad. Évkönyvek VII. 182.) Ver- 
böczy állítását nem tartja hitelt érdemlöknek. 

Wenzel Gusztáv (Magyar és erdélyi magánjog rendszere 
I. 85. §. 2.) Bartal véleménye alapján Verböczynek ad igazat. . 

Csemegi Károly (Magyar jogászegylet! értekezések 124. sz.) 
Verböczy állításának tüzetes meghatározását abban találja, 
hogy a hozzánk átültetett peres eljárás hazája Normandia volt. 
«A normann eljárás ismertető jellegét az «inquisitio commu- 
nis» képezvén, ennek mindenik alkateleme Nagy Lajosnak tör- 
vényeiben tisztán és egyenesen feltalálható, kétségtelen jeléül 
annak, hogy a hozzánk áthozott törvény nem volt más, mint az 
azon időben Normandiában élő és érvényben álló törvénykezési 
eljárás, mely azonban akkor már nem volt tiszta normán jog 
hanem angol-szász elemmel vegyített keverék. A régi magyar 
peres eljárás fejlődésének ezzel egy nem jelentéktelen kérdése^ 
áll előttünk. Számítható- e a XlII-ik és XIV- ik században fran- 
czia földön honos jogrendszer azon tényezők közé, melyek hazai 
jogunk fejlődésére befolyást gyakoroltak, és ha igen, miben áll 
ezen befolyás, feltalálhatók- e annak nyomai régi magyar jo- 
gunkban ?» 

így teszi fel a kérdést e nagynevű jogtudós. 
E nagyérdekű kérdés tisztázásához kivánok a következő 
^anulmánynyal némikép hozzájárulni. 



Verböczynek se állítása mellett, se állítása ellen jogtörté- 
neti forrásaink nem nyilatkoznak. Nincs egyetlen egy törvé- 
nyünk, királyi rendeletünk, okmányunk, vagy akármi más em- 
lékünk, mely a franczia eljárásnak magyar földre lett áthoza- 
talát emlegetné, vagy arra hivatkoznék, avagy arra bármi távoli 
vonatkozással lenne. Pedig azon jogok, melyek a mi magyar 
jogrendszerünkre befolyást gyakoroltak, emlékeinkben közelebb- 
ről is meg^jelölve találhatók. Törvényeink hivatkoznak a káno- 
nokra, pápai constitutiókra, okleveleink majd az itáliai jogra, 
:majd egyik vagy másik német nép vagy város jogára, emlé- 
keinkben szláv eredetű szavak is elég gyakran fordulnak elö, 
jeléül azon forrásoknak, honnan régi jogrendszerünk merített. 
Ha tehát eljárásunk galliai eredetére vonatkozólag hiányzanak 
a nyomok, ebből nem egészen alaptalanul lehetne arra is kö- 
vetkeztetni, hogy e galliai eredetről szóló állítás sem felel meg 
a valóságnak. Mégis a művelődés elemeinek egyik néptől a má- 
sikhoz való átszivárgása végbe mehet a legnagyobb csendben, 
úgy, hogy csak eredmények hirdetik az idő folyásának észre- 
vétlenül működő erejét, ennélfogva talán nem lesz felesleges 
munka úgy a franczia, mint a magyar perjogrendszerének szel- 
lemét tanulmányozni, hogy így megtudhassuk, hatottak-e fran- 
czia eszmék a magyar peres eljárás fejlődésére avagy nem.">^ 

* A franczia peres eljárás történelmére vonatkozólag következő mű- 
'veket használtam : 

Glasson : Les sources áe la procédure civile fran9aise. 

Tanon: Les justices seigneuriales de Paris au moyen age. 

Tanon: L'ordre du procés civil au XlV-e siécle. 

Nouvelle Bevue historique de droit fran9ais et étranger. 1881., 
i?1882., 1885. évf. 

Gttétat : Histoire du droit francais. 

Faustin Hélie: Traité de Tinstruction criminelle. I. 

Esmain : Histoire de rinstruction criminelle. 

IL 
A peres eljárás forrásai. 

A franczia peres eljárás úgy a mint az a XIV. századbart 
élt, különféle ható okokból fejlődött ki. Germán és feudális élet- 
viszonyok s az azokból fakadt gondolkodás annak legalsó alapja^ 
Ez pedig nemcsak Francziaország tulajdonképeni területén belül 
számos külön eredetű nép szokásaiból fakadt, hanem a franczia. 
földön kívül élt népek eszmeköréböl is sokat kölcsönzött. Úgy,, 
hogy ha ezen eljárást ismerni akarjuk, a szomszéd népek jogi 
műveltségét semmikép se hagyhatjuk figyelmen kívül. így a salií 
frankok jogát sokkal hívebben találjuk fel Normandiában, mint 
a hajdani Gallia egyéb vidékein, s innen a normán jog közve- 
títésével az angol jog fejlődésére gyakorolt az nem kis befolyást,, 
hogy a csatomán át ismét visszajőve, a szárazföldi Európábaui 
okozzon jelentékeny visszahatást. A XIV. században (mely ben- 
nünket Verbőczy állításánál fogva legjobban érdekel) ezen ere- 
detében oly igen sokféle jognak összeolvadása — legalább az: 
eljárás terén — már nevezetes haladást tett^ úgy, hogy Glasson*- 
a franczia akadémia által koszorúzott munkájában Glanville, 
Bracton és Britton nyomán megállapíthatta azt a jogtörténelmij 
tényt, hogy az angol és franczia peres eljárás a hűbéri kor- 
szakban nem tüntet fel érezhető különbségeket. Ezen hűbérkori 
peres eljárás, s annak a XIV. században érezhető fejlődése lesz: 
tehát jelen tanulmányom alapja, nem úgy a mint az Angliá- 
ban a maga tisztaságában megmaradt, hanem úgy, a mint az\ 
Francziaországban a kánonjognak és a királyi tekintélynek 
kettős befolyása mellett átalakult és tovább fejlődött. Mert ha_ 
Károly Eóbert királyunk idején e jog hazai jogunkra csakugyan, 
hatott, ez nem tengerentúli, hanem szárazföldi alakjában hat- 
hatott úgy, a mint azt Verbőczy is állítja. 

Ezen jog és magyar jogunk között források tekintetében « 
van hasonlóság, de még nagyobb a különbség. 

Kokontermészetű a két jogi rendszer annyiban, hogy úgy- 
a franczia, mint a magyar a kánonjogból, tehát közös forrásbóli 
merített. Miután pedig a kánonjog úgy az egyik, mint a másik: 

jogra nemcsak felületesen, hanem nagy erővel és állandósággal 
hatott, ennek szükségképen! következménye az, hogy a két jogi 
rendszerben a közös anyának jellemző vonásai olyannyira fel- 
ismerhetők, mint két testvérben. Mégis már e tekintetben is 
nagy a különbség a magyar és franczia peres eljárás közt, mert 
a francziára a kánonjog hasonlíthatatlanul intensivebb erővel 
hatott, mint a magyarra, miben a pápák avignoni tartózkodásá- 
nak, a párisi egyetemnek, sőt magának a Parisban állandó szék- 
helyhez kötött parlamentnek is jelentékeny része vala. A pápai 
udvar és az egyetem voltak ezen jogi műveltség góczpontjai, a 
magas egyházi Ítélőszékek, a parlament és a királyi kúria an- 
nak gyakorló terei. A római jognak új életre kelte, s ernyedetlen 
tanulmányozása még több erőt kölcsönzött az eszmeáramlat- 
nak, mert még a kánonjog maga is a római jogtudósok által 
produkált eszmékből merítgetett. Mindez pedig azt eredmé- 
nyezte, hogy daczára Francziaország politikai széttagoltságának, 
daczára annak, hogy a magánjogban még mindig nagy különb- 
ség volt a «pay8 de droit écrit» és a «pay8 de droit coutumier» 
között, peres eljárás az egész franczia földön egy és ugyanaz 
vala, ^ GraUan decretuma és Tankred Ordo jiidiciariiiS''Bi. 
nemcsak az egyházi, hanem a világi bíróságok gyakorlatára is 
elhatározó hatással volt. 

A magyar peres eljárást a kánonjog ilyen erősen nem érin- 
tette. Mi megtartottuk régi szokásainkat, melyen az idő, az er- 
kölcsök, a törvények módosító befolyása érezhető ugyan, de a 
ínagyaros jelleg alapjában érintetlen s képes még magát a 
kánonjogot is sokban megmagyarosítaní. Igaz ugyan, hogy ná- 
lunk is, mint Francziaországban, a praslatusok tulajdonképeni 
egyházi jurisdictiójukon kívül még széleskörű világi hatóságot 
is bírtak. De míg a franczia főpapság a maga itélőszékét a ká- 
noni jog szellemében rendezte be (ott vannak az officialisok, 
assessor, sigillator, receptor actorum, registrator, advocatusok, 
procuratorok, executor, nuncius, bedellus, apparitor ^ stb.), ad- 
dig a magyar főpapok udvara magyar módra van berendezve, a 
prímás udvarában palatínussal, udvarbiróval, castellanussal^ 



^ Glasaon Revue. 1881., 414. 1. 
* Gíiétat i. m. 460. 1. 

szóval a nálunk szokásos tisztségekkel találkozunk,^ s ez már 
maga is jelzi a különbséget a magyar és franczia egyházi bíró- 
ságok eljárása tekintetében. A mi papjaink is használnak egy- 
házi büntetéseket, interdictum-óksity^ s országos szokás állapítja 
meg az egyháziaknak úri hatóságát jobbágyaik felett, de ez bün- 
tető ügyekre csak különös kiváltságkép terjedhetett, s a felek- 
nek mindig meg volt a joga a tisztében hanyagul eljáró bíró 
ellen a királynál keresni jogorvoslatot,^ az egyházi büntetések 
alkalmazását pedig törvényeink tiltják,^ s ha azok még alkal- 
maztattak volna, a király parancsára fel kell azok alól menteni 
a sújtottakat.^ A privilégium canonis és fori mellett is világi 
vonatkozású ügyekben a papok is világi bíró előtt kötelesek per- 
lekedni.® A két fórum az egyházi és világinak külön illetékessé*- 
gét a törvények egész sorozata igyekszik épen tartani,*^ s a 
világi ügyek bírói megítélésétől a papságot eltiltják,® sőt még az 
egyházi javak is, melyeket Francziaországban jellemzőleg «bien 
du Clergéw, «droits du Dieu» neveztek, Magyarországon nem 
szűntek meg a korona javai maradni.® 

De ha már a kánonjog alkalmazásában, tehát ott, a hol a 
két jog mint két testvér hasonlít egymásra, oly nagy a különb- 
ség a kettő között, e különbség még élesebbé válik, ha a forrár 
iok során tovább haladunk. 

A franczia peres eljárásnak további főforrása a királyi 
rendelet. Nehogy hosszadalmas legyek, csak a legnevezeteseb- 
bekre szorítkozom. Ilyen Szt. Lajosnak híres 1260-iki rendelete, 
mely a régi eljárásnak jelentékeny részét eltörölte, a nélkül, 
hogy helyébe újat alkotott volna. De csakhamar egymást érték 



^ Fejér. VII., 285. ; X. 5., 109. stb. 

^ Zichy Okm. II. 38. ; III. 150. 

* FormulaB solennes 514. 1. 

^ 1351: 1., 1486: 28. stb. 

ö Formuláé 369., 517. 1. • , 

« 1351: 1. Hazai Okmánytár. VII. 351., 335. Zichy Okm. II. 201;, 
III. 464., 604., 640. stb. 

^ 1405: 12., 1458: 9., 1464: 17., 1492: 46., 1462: 3., 1471: 17. 

« 1500: 33., 34. 

" L. Kosutány. Az egyházi javak tulajdonjogának alanyáról. Athe- 
nsBum 1897. évf. 

-íizon rendeletek, melyek már positiv intézkedéseket is tartal- 
maznak. Ilyenek IV. Fülöpnek 1291., 1302., 1303., 1309., 1313., 
V. Fülöpnek 1316., 1317., 1320-iki rendeletei. Majd az 1344-iki 
a párisi parlament eljárását, az 1363., 1364-iki ugyanazt sza- 
bályozza stb. Az 1446-iki már megkisérli a peres eljárás codi- 
ficatióját, melyet 1453-ban a montil-les-toursi követett, mely 
125 czikkben az eljárásnak csaknem valamennyi kérdését fel- 
ölelte. 

Nálunk Magyarországon csak két királyi rendelet ismere- 
tes ezen korszakból. Károlynak a Corpus jurisban olvasható 
kamarai rendelete és Zsigmondnak 1435-iki hadszervezési ren- 
<ielete. Se egyik, se a másik nem foglalkozik a peres eljárással. 
De ezeken kivül sem ismerek királyi rendeletet, mely azzal fog- 
lalkoznék. A mi perjogunk forrásai közt a királyi rendelet tehát 
nem szerepel. És ez sokkal mélyebbreható különbség, mint ta- 
lán első pillanatra látszik. E különbség ugyanis azt jelenti, hogy 
míg Francziaországban létezett egy magasabb hatalom, mely a 
peres eljárás jogát a maga akarata szerint irá)iytlotta, addig 
náhmk e jog országos szokásból önként fejlődött ki és a nem- 
zeti szellem zavartalan munkáját külső beleavatkozás nem há- 
borította. Mert azon törvények is, melyek 1351-töl egész Ver- 
böczy Hármas könyvéig peres eljárásunknak nem egy kérdését 
szabályozták, maga a nemzet összességének akaratnyilvánu- 
lásai, s igy ugyanazon öserönek munkái, mely öserö a szokás- 
jog létrejövetelében nyilvánul. 

De ezen kívül még van a franczia eljárásnak olyan forrása, 
melylyel a magyar nem bírt : a jogászi jog. Pierre Desfontaines, 
Beaumanoir, Doideiller, de főkép Dubreuil ismeretes jogi 
müvei a nemzeti jogot nemcsak feljegyezték, hanem ez utóbbi 
azt fel is dolgozta tudományosan, úgy mint Verböczy a mi 
szokásjogunkat. E könyv ép oly tekintélyben állott, mint ná- 
lunk a Tripartitura, valóságos codexe az a peres eljárásnak, 
melyhez csak a királyi szentesítés hiányzott, ebben is hasonlít- 
ván a mi Tripartitumunkhoz. A ki tudja, milyen hatással volt 
Verböczy müve a magyar jog fejlődésére, az méltányolni fogja 
a különbséget is, melynek a XIV. század közepén már. kifejlett 
jogászi joggal bíró franczia és az ilyennel még szűkölködő ma- 
,-:gyar nemzeti jog közt szükségkép be kellett állania. 

Mindezeknek réf^j eredménye gvanánt pedig megállapít^ 
hatjuk a kóreikezoket : 

Forrásaik tekintetében a fraticzia é$ niagijar peres eljárás: 
között rokonság van egy közős forrás, a kánot^jog révén : 

de idegen a két perjog egymástól nemcsak mert a kánon- 
jog különböző erövd hatott nálunk, mint Francziaországban,. 
hanem azért is, mert a franczia jog több olyan jelentékeny for- 
rással bírt, mit a magyar jog nélkiüözött. Ezek a fraticzia 
jogot a maga eredetiségében nagy erővel és nagy sikerrel M— 
madták meg, holott a mi magyar jogunk twgyobb mértékbeti 
volt képes eredeti nemzeti intézményeit, s ezekkel s*9Játos jelle- 
gét híven megőrizni. 



m. 

Birói szervezet. 

A franczia birói szervezet a XIII. században két nagy ága- 
zatra oszlott, az egyházi és világi bíráskodásra. 

I. Az egyházi bíráskodás püspöki megyénként a püspök^ 
mint nordinariiís* itélőszékén gyakoroltatott, de a püspök & 
jogával ritkán élt személyesen, többnyire helyettesei által és 
pedig eleinte az archidiakonok, utóbb a püspöki officialisok- 
által. Az egyházi biró illetékessége részint a peres személyek 
minősége, részint a per tárgyánál fogva roppant terjedelmű volt, 
különösen büntető ügyekben. Halálos Ítéletet azonban nem hoz- 
hatott. Az egyházi bíróságoknak alább és felébb rendeltetése- 
már ki van fejlődve. A püspöktől az érsekhez, innen a pápához 
történik a felebbezés. 

A püspök kettős czímen birt jurisdictióval, mint hűbér ur- 
ítélte a hűbérúri területén lakók közt felmerült peres ügyeket 
vidame vagy advocatusai által, mint a lelkek föpásztora pedig. 
Ítélt vallásos kérdésekben offlcialisai által. 

II. A világi bíráskodás hűbéri, királyi és városi bíráskodás. 
1. A hűbéri bíráskodás a világi bíráskodás alapja, mert a 

királyi is eleinte merőben hűbéri bíráskodás volt, s ebből fej-^ 
lődött ki lassan annak különös természete. A hűbéri bíráskodás— 

ban ismét két minőség létezett e korban : a magas Ítélőszék — 
haute justice — és a közönséges ítélőszék — basse justice. — 
Magas itélöszékkel eleinte csak a nagy hűbérurak birtak, utóbb 
minden baronia megszerezte azt. A két birói minőség polgári 
peres ügyekben nem okozott olyan érezhető különbséget, mint a 
büntető biróság gyakorlásában. Súlyosabb bűntettekben eljárni, 
súlyosabb büntetéseket kiszabni csak a magas itélőszékeken 
lehetett. 

A hűbéri itélöszéknek elnöke a hűbér ur ; itélő birák a per- 
ben álló féllel egyenlő hűbéri állású vazallok, kiket a hűbérúr 
akkor és oda rendelhetett itélni, amikor és ahova tetszett.^ Vala- 
mennyi hűbéri biróság állandó helyhez nem kötött vándorbiró- 
ság volt. Jobbágyai felett (vilain, roturier, homme de poeste) a 
hűbérúr prevóst — bailli-nak nevezett tisztjei által egész önké- 
nyesen itél.^ 

2. A királyi bíráskodás kezdetben a «A:íráZj/»-nak neve- 
zett hűbérúr hűbéri bíráskodása volt azon udvari gyülekezete- 
ken, melyeket eleinte a király is ott és akkor tartott, amikor és 
ahol akarta. De a XIII. század második felében már kezd azok 
tartása körül rend kibontakozni. (1277-ben szabályozva) Fülöp 
1302'ben évenkint két ülést rendel, de tartottak hármat is vala- 
mely ünnep oktáváján, minők voltak Gyertyaszentelő, Pünköst, 
Mindenszentek, vagy Karácsony. Az «01im» nevű regestrum és 
a Xn. és Xin. század irói ezen gyülekezeteket következetesen 
*parlament» -nék nevezik, s miután azok Párizsban állandó 
helyhez lettek kötve, a parlament elnevezés is állandósult. 
1302-ben a párizsi mintájára Toulouse-ban is szervezett a király 
parlamentet, a roueni (Normandia) dijoni, troyesi (Champagne), 
nyomban követték ezen vidékeknek a királyság alatti egyesíté- 
sét, emezeket pedig a bretagne-i trévoux-i és aixi. így keletkez- 
tek a vidéki parlamentek. Ezen Ítélőszék itólte a királynak köz- 
vetlenül alávetett hűbérurak peres ügyeit, s miután felebbvételi 

^ Beaumanoir szerint az ülnökök száma az elnökön kívül á— 4 az 
ügy fontossága szerint. Piei^e de Fontaine legalább négyet az Établisse- 
ments de saint Louis legalább hármat, a jeruzsálemi assises legalább 
12-dt kívánnak, de a maximum sehol sincs megállapítva. 

* itEntre toi, vilain, et ton seigneiir, il n'y a pas de juge, fors . 
Dieui», mondotta a kegyetlen formula. 

fórummá lett, hova nemcsak az alsóbb királyi biróságok, hanem 
adott esetekben még a független hűbéri itélöszékektöl is lehetett 
felebbezni, a parlament a királyi hatalomnak nagyerejü emeltyű- 
jévé lett. Tagjait a király esetröl-esetre nevezte ki. Ezen bírói 
testületen kívül a király még egyes tisztjei által is gyakorolta 
bírói hatalmát. Ilyenek voltak : 

A) A prévost nevű tisztség igen korán előfordul a király 
hűbéri uradalmaiban (prepositi in potestatibus nostris). 1202-beii 
számuk már 49-et tett ki. Közigazgatási és bírói hatalmat gyako- 
roltak. 

B) A bailli. A király magántulajdonul birt uradalmai négy 
provinciára oszlottak, mindeniknek ólén egy bailli állott nagy 
politikai és birci hatalommal. Mivel pedig a bailli nevet épugy 
mint nálunk a «come8»-t mindenkire széltében alkalmazták, a ki 
csak valami tisztséget viselt, a királynak ezen főtisztjeit meg- 
különböztetésül grands baillis név illette meg. 

C) Sénéchal volt a neve azon elnöknek, ki a királyt vagy 
a nagy hűbérurakat helyettesítette kúriájuk gyülekezetein, ha 
ok maguk nem elnököltek volna személyesen azokon. 

Ilyen sénéchalsággal majd egy püspököt, majd egy más 
nagy hűbérurat, királyi herczeget, vagy a királynak valami 
udvari előkelőségét tisztelték meg. A sénéchalok tehát eleinte 
csak esetről- esetre delegált hatósággal bírtak. Az albíngensék 
elleni háború roppant kiterjedésű birtokokhoz juttatta a királyt, 
s Augustus Fülöp állandósította e tisztséget, s utóbb baillage 
és sénéchaussée csak névben különböztek egymástól. 

3. A városi bíráskodás. A délvidéki városok conswí-jai az 
északiak /íráfosí-i « boni homínes» «probí hominesw «scabini» 
«échevins» nevű bíró társaikkal teljesen független bírói hatalmat 
gyakoroltak minden városi lakó és a város határán belül fel- 
merült minden ügy felett, még idegen város polgárával szem- 
^ ben is. 

Ilyen jogszolgáltató közegei vannak Francziaországnak. 

Magyarországon szintén vannak egyházi és világi bíró- 
ságok, s ez utóbbiak közt ott látjuk a királyi biróságokat, városi 
birósdgokat és a földesúri hatóságot. De közelebbről tekintve 
a két ország hasonló elnevezésű bírói hatóságai közt nagy a 
. különbség. Az egyházi bíróságok csak lelkiügyekben s az íUeté- 

késségük körébe vont világi ügyekben ragaszkodnak a kánoni 
eljárás szabályaihoz, különben pedig a magyar főpapokat sem 
illette több az uri hatóságnál (különös kiváltsággal a pallosjogot 
beleértve), minővel a világi nemesek és főnemesek is birtak 
jobbágynépeik fölött. De ezen magyar iirihaióság és a franczia 
hűbérúri hatóság közt lényeges a különbség. Francziaországban 
a birói hatalom és a seigneur-ség nem egy forrásból fakadtak, 
s az eredeti különbség sokáig fenn is állott a kettő között, s 
azon jogi elvben nyert kifejezést : nfief et jitstice n ont rien de 
commun*. A jurisdictio a földtulajdonból, a seigneurség pedig 
a bajdani főnökségből eredett, s csak addig tartoztak együvé, 
míg a seigneurök a maguk területét tulajdonul birták. Később 
azonban területük egy-egy részét alhűbérbe adták, vagy más 
egyéb módon elidegenítették. Midőn pedig ezzel csak a domi- 
nium utile szállott másra, de nem a domínium directum, melyet 
a hűbérurak maguknak tartottak meg, ezzel megindult az igaz- 
ságszolgáltatás jogának a hűbérúri jogtól való elválása, mely 
ezentid kúlöimlló és független joggá lett A hűbérúri jog pedig 
sokkal terjedelmesebb volt, mint a magyar uri hatóság. A hű- 
bérúr souverainitása túlterjedt azon területen, melyet ő magán- 
tulajdonul birt egész a hűbéri terület határáig. Minden föld- 
bi^rtokra kiterjedt az, mi e területen belül feküdt, minden sze- 
mélyre, ki e határokon belül tartózkodott. Ezen fő hűbérúri jog 
pedig nem a földtulajdon erejénél, hanem a suzerainitás jogá- 
nál fogva illette meg a seigneurt. A seigneur birói hatalmához 
tehát a tulajdonon kívül még egy másik elem is járult : á hűbér- 
uri hatalom czímén, s ebben áll a lényeges különbség, mert a 
magyar földesúri hatóság egyedül a nemesi birtokon alapul, és 
seigneurt hatalom magyar földön nem létezik. A seigneuri 
igazságszolgáltatásnak « magas » és « közönségese itélőszékelíre 
való felosztása is ismeretlen Magyarországon, habár itt is nem 
nűnden nemes birta a «jus gladii»)-t. 

Még jobban kiélesedik a különbség, ha figyelembe veszszük, 
hogy a seigneur az elnöklést delegatio utján saját bailli, prevóst, 
lieutenant nevű helyetteseire ruházta át, s nem tartotta meg 
míaga számára csak a jogot a tiszteket kinevezni vagy vissza- 
hívni, a tiszteletet élvezni, a hasznot, mi a büntetésekből, bír- 
ságokból, vagyonkobzásból, az elhagyott javakból, és irodai 

bírákat ismer, s ilyen kettő volt a megyei biróiezék és az esetről- 
esetre szabadon választott birák vagy békéltetők (arbitri, media- 
tores, boni viri). 

A megyei birákat a nemes maga választotta saját nemes 
társai közül, a nádori Ítélőszékek (generálé judicium) birói ülnö- 
kei is megyebeli nemesek voltak (s bár a főispán, mint a franczia 
seigneur, helyettest tartott, de az aranybulla 5-ik czikke bizto- 
sította a nemest, hogy a főispánnak udvarbirája és helyettese a 
nemes fölött ne bíráskodjék, csak a vár népei felett, s midőn az 
udvarbiróságból később az alispánság fejlődött ki, mely a maga 
hatóságát már a nemes fölött is gyakorolta, az 1290:4. czikk- 
ben megígéri a király, hogy nem fogja tűrni, hogy a főispán e 
tisztségre nem nemest alkalmazzon. E megyei bíróságot az 
1290 : 16. és 17. t.-cz. rendelésénél fogva a nádor se mellőzheti, 
ha a megye területén bírói széket tart.) A megyei bíróság- 
ban egy olyan szabad ínstítutiót bírt Magyarország, milyent 
Francziaországban hiába keresünk, mert a hűbéri kúriák és a 
megyegyűlés közt átláthatlan űr tátong. A franczia hűbérúrnak, 
vagy baillínak a kúriába gyülekezettek egyszerű berendelt] ei, . 
A vazallok tartoztak hűbéruruknak szolgálni «m curte aut in 
campo*, a kuriatartás tehát ép olyan szegődött szolgálat, mint a 
fegyveres szolgálat. A megyegyűlés és az ottani bíráskodás ellen- 
ben a nemes közönségnek gyülekezete, közügyeknek intézése és 
a megyei nemesi jogok és az önkormányzat gyakorlása végett. 
E kettő közt az ellentét kiegyenlithetlen. 

A választott birák intézménye, mely nálunk ősrégi idők 
óta megvolt s a XIV. századot is messze túlérte, Francziaország- 
ban lehetetlen lett volna. Ott minden vazall tartozott hűbérura 
előtt perlekedni, mert ez a hűbérúrnak joga. A hűbérúr ellen- 
ben nem ismer el bírót maga fölött, mert ő fegyverrel érvénye- 
síti a maga jogait (guerre prívée, guerroyer). De nálunk a sza- 
bad feleknek ősi joguk, hogy maguk válaszszák békéltetőiket, s 
ez a módja a peres ügyek elintézésének annyira vérébe megy 
a nemzetnek, hogy a királyi és más rendes bírák eleinte 
maguk se egyebek mint békéltetők, utóbb is és a XIV. század 
letűnte után is (1351:9., 10.; 1386:5., 55.; 1492:68., 64. ; 
1498 : 27.) a rendes bíró csak akkor jár el, ha a békéltetés nena 
sikerül, ő pedig a békülést nem akadályozhatja (1351 : 24.). Békü- 

64 



Digitized by VjOOQ IC 



17 

lésnek végül a rendes bíró előtt is bármikor helyt ad a magyar 
felfogás. 

A franczia és magyar rendszer két külön eszmei alapon áll, 
melyek egymással homlokegyenest ellenkeznek. 

A bíráskodást ugyanis gyakorolhatják vagy szabad polgá- 
rok, tehát a nemzet maga, vagy a fejedelem által választott, 
általa fizetett és kiváltságolt egyének. Első esetben a bírák a 
polgárok összeségét, második esetben a fejedelem vagy az állam 
tekintélyét fogják képviselni. A bírói ítélet tehát vagy a néptől, 
vagy azon egyénektől származik, kiket a kormányhatalom kiren- 
delt. Felesleges volna e kérdésnek a közszabadság tekintetében 
való nagy fontosságát itt bővebben fejtegetni. Minden ép szem 
látja a két rendszer között tátongó nagy ellentétet, mely való- 
ban nem esetleges, hanem két nép alkotmányának legbenső 
lényegéig hatoló. 

A franczia biró hatósági biró — a magyar biró népbiró. 
A népbirói karakter leghatározottabban és félre nem ismerhető 
módon nyilatkozik a magyar választott bírákban a megyei bírás- 
kodásban és a városi bíráskodásban. De felismerhető az a királyi 
bíráskodásban is. Mert maga e bíráskodásnak kútfeje : a király 
is hatalmát a nemzettől nyeri a királylyá választás és koronázás 
által, és mert az általa kirendelt bírák is nemcsak ezáltal köz- 
vetve népbirák, hanem biró hatalmukat a nemesek közül vett 
birótársakkal gyakorolták. A nyomozásnál eljárt káptalani, con- 
venti és más hatósági személyek pedig csak az előleges nyomo- 
zást végzik, de nem ítélnek, s még ilyen minőségükben sem 
mint magánmeghatalmazottak, hanem mint országos megbízott 
járnak el. 

-K -K -K 

Mindezeket röviden összefoglalva azon eredményre jutunk, 
hogy a magyar és a franczia bírósági szervezet közt nagy az 
különbség, sőt az elvi ellentét. 

Francziaországban a biráskodás jogának alapja a hűbér- 
hatalom, mi Magyarországon nem létezett. 

Ott vannak magas és közönséges ítélőszékek, itt nincsenek. 

Ott létezik egy állandó testület, mint legfőbb ítélőszék, itt 
ilyen testület nem létezik. 

65 2 



Digitized by VjOOQ IC 



18 

Ott a hivatali birák — itt a népbirák reudszei^e éL 

Ott királyi tisztek magánhatalom gyanánt gyakorolják a 
bíráskodást — itt országos hatóságok közjogi alapon birás- 
kodnak. 

Olt a bíráskodás joga egyszerű jövedelmi forrás, itt a nem- 
zet által közvetlenül gyakorolt, vagy tőle eredő jog. 

Ott a perbeli jogorvoslást kötelesség ott keresni, hol a bírás- 
kodás mint magánjog azt követeli — itt választott birák létez- 
nek, s a peres feleknek a perelintézés módjának megválasztása 
szabadságukban áll. 

Mindezekből következik, hogy misem kedvez azon feltevésnek^ 
miszerint a magyar bírói szervezetre a XIV. szászad folyamán, 
vagy az azt követő században a franczia bírói szervezet hatást 
gyakorolt volna, még kevésbbé állítható, hogy a magyar bíró- 
sági szervezet franczia eredetű. 



IV. 
A peres eljárás alapelvei. 

Szükséges most már, hogy a magyar és franczia peres el- 
járást magát hasonlítsuk össze, mit az anyag nagy terjedelme 
és ezen egyszerű tanulmány keretére való tekintettel csak fon- 
tosabb mozzanataiban kívánok megkísérteni, a részleteket nem 
érintvén; de az eljárásnak alapelveit annál nagyobb figyelemre 
méltatván. 

Minden peres eljárásnak az a czélja, hogy a jog minden- 
féle erőszakos sértés ellen védelmet nyerjen, s a peres felek 
között felmerült viszálkodás közepette a jog törvényes rend 
szerint érvényre jusson. 

A jogot megvédeni : hivatása az emberiségnek, mert jog 
hiányában lehetetlen az embereknek társadalmi életet élni, en- 
nek hiányában pedig az emberiség magasabb czéljait el nem ér- 
heti. Következik mindezekből, hogy a jogi rend védelme köz- 
ügy, melynek szabályozása a legszorosabb összefüggésben van 
egy nép szerves életéből támadó hatalomnak nyilvánulásával, 
vagyis az alkotmány nyal. Két nép alkotmányában mutatkozó 

rokonság, vagy különbség a két nép igazságszolgáltatásában is 
szükségkép nyilatkozik s ott azonos, vagy különböző intéz- 
ményeket fog létrehozni. 

A XIV. századbeli franczia és magyar alkotmányt egymás- 
sal összehasonlítva a kettő közt sok hasonlóságot, de még több 
különbséget találunk. Rokon a két alkotmány egymással, mert 
úgy a magyar, mint a franczia társadalom a közgazdasági mű- 
veltségnek ugyanazon fokán áll. Földbirtok és fegyverviselés az 
ember megélhetésének két főforrása ; a földnek birtokviszonyain 
és a fegyveres szolgálatnak szervezetén alapul itt is, ott is az 
egyénnek nemcsak vagyoni és társadalmi állapota, hanem jogi 
képessége, és így jogi védelme is. 

De ezen rokonság, mely a jogi rend legalsó alapjait képező 
emberi életviszonyokban mutatkozik, már nagy és lényeges kü- 
lönbségekre vezetett az életviszonyok továbbfejlődésében. A föld- 
birtok eredete és a fegyverviselés szervezkedése más Franczia- 
országban és más hazánkban. E különbség, melyet itt részle- 
tesebben ki nem fejthetek,^ szükségkép fejlesztette ki Franczia- 
országban a hűbériséget, hazánkban a nemesi birtokot és a 
nemesi rendet A hűbériség a társadalmat a magánhatalom 
alapjain rendezte s ezzel homlokegyenest ellenkezik a magyar 
társadalomnak közjogi alapokon nyugvó természete. E nagy 
különbségből kifolyólag a magyar peres eljárásnak is szükség- 
kép és lényegesen kellett különbözni a franczia peres eljárástól. 

Francziaországban a peres eljárás fő czélja áldozatul esett 
a magánhatalmi felfogásnak és jövedelemforrásává vált. A ma- 
gyar bíró szintén jelentékeny jövedelmet húzott a bíráskodásból 
a bírságok és vagyoni büntetések czimén, melyek a bírót illet- 
ték. Mégis nagy a különbség a kettő közt. A birság ugyanis a 
törvény által engedett és szabáhjozott jövedelem,^ mely a bíró 
működését nem fosztotta meg közhatalmi jellegétől. Az 1435: 1. 
minden bírót esküre kötelez, s az eskü-minta, melyet az 1486 : 75. 
előír, mindenkit meggyőzhet arról, hogy a bírói tiszt közható- 
sági fundio. A bíró hatalmát nem önmagától bírja, hanem azt 
mint az állam által reá ruházott jogot az állam nevében gyako- 



^ Bővebben foglalkozom e tárgygyal Magyar Jogtörténelinemben. 
- 1351 : 10.; 1435: 3., 7.; 1498: 5.; 1464: 14.; 1492: 66. 

rolja, ezért van törvénybe iktatva a bírói féCelősség, mely egész 
addig fokozódik, hogy a bíró esetleg életével lakol (1435 : 14., 
1471 : 14., 1498 : 4.), ezért áll ö a törvény különös védelme alatt, 
8 az ö bántalmazása az 1464 : 19., 1492 : 70. és 79. tcz. értel- 
mében «nota infídelitatis»-t von maga után. A bírósági eljárást 
még maga a király se akadályozhatja (1471 : 12.). De viszont 
a bíró is tartozik hatalmát személyesen gyakorolni, mert azt sen- 
kire át nem ruházhatja (1492 : 10.) és még, hogy látszata se 
legyen annak, mintha a bírói hatalom magántulajdon volna, a 
bírónak tiltva van otthon ítélni, köteles azt nyilvános helyen 
otthonán kívül cselekedni. (1486 : 20., 1492 : 69.) 

Ez már magában véve is oly nagy ellentét a két jogi rend- 
szer között, mely a viszonyok természetében rejlő erőnél fogva 
az eljárás további fejlődésében is ellentétes eredményekre veze- 
tett itt és ott. 



Szóbelisége írásbelisége nyilvános és titkos eljárás. 

Minden peres eljárásnak legmélyebbre ható kérdései közé 
tartozik a szóbeliség vagy Írásbeliség, az eljárás nyilvánossága 
vagy titkos vitele. A szerint, a mint egy rendszer ezen elvek kö- 
zül valamelyiket elfogadja, ahhoz képest kell az eljárás egész 
vonalán berendezkednie. Ha tehát a magyar peres eljárásra a 
franezia eljárás a XIV. században befolyással volt, vagy mi 
több, XIV. századbeli eljárásunk egyenesen franezia eredetű,, 
akkor ezen alapvető elvek tekintetében vagy azonosságot, vagy 
legalább is hasonlóságot kell a kettő közt találnunk. Állítsuk 
tehát egymás mellé a két eljárást a bennük élő és nyilvánuló 
elvek szempontjából. 

(üEn cort laie on ne plédé pas par escrit.i^ « Világi bíróság 
előtt írásbeli eljárásnak nincs helye », mond Beaumanoir,^ így 
volt ez a Merovingiek, a Karlovingiek alatt mindig, egész fel a 
XIII. századig. Kereset és vádemelés, a védelem tényei, tanú- 
vallomások kivétele, bizonyítás, minden szóbelileg történt. 
A hűbéri szokások s az akkori idők műveltségének alacsony 

* Coutumes de Beauvoisis chap. VI. 15. 

" foka mellett írásbeliségre még gondolni se lehetett máshol, mint 
az egyházi Ítélőszékben. így volt ez nálunk Magyarországon is. 
A hasonlóság tehát a két eljárás közt teljes egészen a XIIL szá- 

- zadig. Itt azonban a kettő már kezd eltérni egymástól, mert a 
franczia eljárásba mindig jobban behatol az Írásbeliség, s 
utóbb teljes győzelemre is jut A déli tartományokban korábban 
ment ez végbe, mint az északiakban. Arles municipalis statu- 
mai bizonyítják, hogy oi?t már 1202 óta szokásban volt a kere- 
setlevél, az írásbeliség és a titkos nyomozás. Nem így Északon, 
hol az egyházi Ítélőszékek példája nemcsak utánzásra nem ta- 
lált, hanem erős ellenállásba ütközött. Itt a per különböző té- 
nyei, a tárgyalás, sőt még az Ítélet is a bíró emlékezetére volt 

• bízva. Ha pedig idő multán az elhangzott szó felett kétely tá- 
madt volna, a per bírái összejöttek, s kölcsönös megbeszélés 
útján visszaidézték emlékezetükbe mindazt, mi szemeik előtt 

. ment végbe, s ezen record volt a döntő. Ez felette tökéletlen ál- 
lapot volt, mert a bírákat cserbe is hagyhatta emlékező képes- 
ségük, ha pedig a halál elszólítá őket, a record lehetetlen volt. 
A recordot még sem iparkodtak eltörölni, csak megkönnyíteni. 

-Beaumanoir említi, hogy 1251-ben határoztatott, hogy mindkét 
Kúriánál legyen egy imok, ki könyvet vezessen, melyben szor- 
galmasan be legyenek vezetve «les clains et respons, les poze- 
ments, les raisons et ditsw, szóval a felek perbeli cselekvényei s 
a per nevezetesebb mozzanatai. 

Ez a feljegyzés azonban a régi eljáráson mit sem változ- 
tatott 

Az írásbeliség behozatalára első lépés akkor történt, mikor 

. a perdöntő bajvíváson alapult régi bizonyítási rendszer helyébe 

' az enquéte általi bizonyítás lépett. Tudvalevő, hogy a parlament 
recipiálta az enquéte-et és Szt. Lajos a királyi területen min- 
denütt eltörölte a régi bizonyítási módot. Uralomra az írásbeli- 
ség akkor jutott, mikor az ügyek birói megitélését irásba fog- 
lalt adatok alapján kezdték meg. E nagy újítást a párisi Chá- 

■ telet a XIV. század elején kezdette meg. Egy i302-ben kelt 
ordonnance itt az írásbeli eljárást esak 20 livre-nél nagyobb ér- 
tékű ingatlanok felett engedi meg, de ingóságoknál azon alól is. 
Ez azt bizonyítja, hogy az Írásbeliség az említett évben már be 
volt hozva, mert annak már korlátolásáról kellett gondoskodni. 

Mikor pedig a bírói Ítéletnek magasabb fórum elé felebbezhetö- 
sége általánosan elterjedt, akkor már az Írásbeliség nélkülöz- 
heteÜe)iné vált, mert szóbeli úton eldöntött pert felebbezni nem 
lehetett. 

Az Írásbeliség tehát, mely eleinte nem volt kötelező, hanem az 
érdekelteknek tetszésétől függött, a XIY. század folyamán olyan 
általános uralomra jutott, hogy az azzal való visszaélések miatt 
panaszt panaszra halmoznak az egykorúak. így volt ez még a 
Cháteletnél is, pedig ez volt Franeziaországnak legjobban szer- 
vezett mintabirósága. 

Nálunk Magyarországon Verböczy idejéig még a peres el- 
járás megtartotta szóbeli jellegét. Nem mintha nálunk peres ira- 
tok használatban nem lettek volna. De az írásbeliség nem ab- 
ban áll, hogy a per lefolyása közben semmit se írjanak, mert 
még az igazi szóbeliség mellett is történnek írásbeli féljegyzések 
a szóbeliség elvének minden kára nélkül. Az sem határozó, hogy 
milyen sokat írnak, hanem az a döntő, mi módon bánnak el az 
Írásbéli feljegyzéssel. A peres eljárás akkor írásbeli, ha a hívó 
egyedül írott akták alapján dönti el a pert, holott a szóbeliség- 
nél a bíró egyedül csak az ügy érdemeivel foglalkozik, nem tu- 
lajdonítván döntő fontosságot annak, hogy a felek előadása- 
minő külső alakban, nevezetesen pedig szóval történik-e vagj- 
írásban. Ilyen szempontból bírálva a magyar peres eljárást, azt 
szóbelinek kell mondanunk, habár törvények és okmányok egy- 
aránt hirdetik, hogy eljárásunk nemcsak a perbeli feljegyzése- 
ket kívánta meg, hanem az okmányoknak bizonyító erejét tel- 
jes mértékben el is ismerte. De ezen okmányok és írásbeli fel- 
jegyzések perbeni jelentőségét számtalan okmány az igazmon^ 
dás keresetlen egyszerűségével beszéli el: « miután az emberi, 
elmét a feledékenység köde szokta elborítani, nehogy az, mi az. 
időben történik, az idővel el is tűnjék, szokás az eseményeket 
az írás rendjével megerősíteni ». Ezen egyszerű szavak mondják 
el a magyar felfogás lényegét az írásbeliség felől, melyet e fel- 
fogás méltányol ugyan, de annak olyan fontosságot nem tulaj- 
donított, hogy annak az ügy érdemét alárendelte volna. 

A titkos eljárás az egyházi bíráskodás terén merül fel elö- 

* 1464: 20.; 1486: 71.; 1492: 78. stb. 

Bzör, s innen vették azt át a világi bíróságok. Az egyház peres 
eljárása a XlII-ik századig a világi bíróságok eljárásától lénye- 
gesen nem különbözött. Az idők szelleme és a szokások által 
megkívánt eljárási mód ugyanaz az egyházi és világi bírák előtt, 
melyet az alkalmazó bírák különös karaktere csak itt-ott módo- 
sított. Az eljárás mindig mindenütt nyilvános, A XUI-ik szá-- 
zadban merül fel először a bírói eljárásban egy oly újítás, mi 
következményeiben alig sejtett erejűvé vált, nevezetesen akkor 
történik először, hogy a bíró előtt nemcsak vád (accusatio), ha- 
nem feljelentés (denundatio) alapján is lehet büntető pert kez- 
deni. Az egyház serényen kihasználta ez újítást, mely czéljainak 
kedvezni látszott, s ///. Incze pápa azt már törvényhozási szen- 
tesítéssel is ellátta : Tribus módis valet crimen opponi denun- 
tiando, excipiendo et accusando. IX. Gergely pedig e tételt fel- 
vette Decretumába.^ Nagy újítás volt ez, mert a vádemelés régi 
garantiái, a « patvarkodás » büntetése és más egyebek alapjaik- 
ban megrendülve, az inquisitorius eljárásnak tág. kapu nyílt. 

IIL Incze pápa eleinte a papságnak romlott erkölcseit kí- 
vánta ez úton javítani. Minden egyházmegyében nyomozó bíró- 
ságot alakított, mely előtt papok és szerzetesek kötelesek voltak 
megjelenni s egyenkint feljelenteni minden gonoszságot, mi 
csak tudomásukra jutott. (Ekkor merült fel az a kérdés, hogy 
ha a nyomozásra kirendelt bírák előtt bűntényt jelent fel va- 
laki, járjanak-e el azonnal, vagy tegyék át a feljelentést a püs- 
pöki bírósághoz? III. Incze e kérdést úgy döntötte el; ha a 
l)űntény olyan természetű, hogy a pap letételét, vagy hivatala 
elvesztését vonja maga után, a nyomozó bírák az ügyet tereljék 
a rendes vádeljárás útjára, ellenkező esetben büntessék maguk 
a körülmények mérlegelése után. A vádlottak az eljárás ellen 
hasztalan tiltakoztak, a büntető ítéletet a felsőség megerősí- 
tette.) Ez volt a titkos eljárás kezdete. Hosszas volna nyomon 
követnünk, mikép hódította meg a tért nyomról-nyomra a tit- 
kos eljárás,"^ melyben az eretnekség üldözésének kiváló szerep 
jutott, de melyet V. Kelemen s XXII. János egyéb esetekre is 
kiterjesztett, úgy hogy a XIV, század közepééi a vádemelés régi 



"■ Lib. V. Tit. 1. cap. 16. 

•-^ L. F. Hólie Traité I. 255. 8 kk. 

formái s az eljárás nyilvánossága az egyházi Ítélőszékek előtt 
már eltöröltnek mondhatók. Az így adott példát követte a világi 
Tbíró elébb a déli vidékeken, s bar a párisi éB toulouse-i parla- 
mentek sokáig ellenállottak, de a Ghátelet-ba hamar bejutott a 
reform. Dumoulin közli is a formát, melyben a nyomozó bíró a 

tanút vallomásra hívja fel: «Amice dicas puram veritatem 

sciaSy quod illud quod dices^ in perpetuum non relevabitur 
parti nec allii, quia non fit publicatio testium in curia Francié. » ^ 
Magyarországon a kánoni titkos eljárás 7iem volt képes 
hasonló eredményt idézni elő. Az «inquisitio)) eljutott ugyan a 
magyar perbe is, de törvények szabályozzák annak tartásmód- 
ját, s elejét véve minden visszaélésnek, számára a legnagyobb 
nyilváyiosságot követelik a megyei gyűléseken. Az 1351 : 23. tcz. 
szerint inquisitiót csak a király, nádor, vagy országbíró paran- 
csára lehet tartani, és gyűlésre hivassék a megye vagy vidék 
nemessége, s tőlük kell megtudni nyilvánosan az igazságot. Az 
inquisitio ezen módja, mely már Szt László idejében szokásban 
volt,^ s melyet, egyebeket nem említve, maga Verbőczy is (P. 
II. t. 7. s kk.) leír, lényegesen különbözik a franczia inquisitio- 
tói, s a legnagyobb nyilvánosság mellett történik. 



Egységesség és széttagoltsága tárgyalási és nyomozási 

rendszer. 

A peres eljárásnak czélja, hogy a jogot megvédje s a jogi 
TÍszálykodás törvényes rend szerint véget érjen. Védelmezni 
való jog pedig kettő van, a sértett fél joga, melyet helyreállítani, 
esetleg pedig büntetéssel kell védeni, és a vádlott vagy alperes 
joga, hogy ártatlanul el ne marasztaltassék, vagy ha elmarasz- 
taltatott volna, igazságos mértéken túl ne terheltessék. E két 
jognak megvédése — a vád és védelem jogáé — minden el- 
járásnak alaptétele, de e kettő a legkülönbözőbb combinatióbii 

^ De raodo conficiendi praBsons commissariorum. 
^ L. Magyar Alkotmány és Jogtörténelem 331. 1. 

. juthat egymással, mi nagyfontosságú a peres eljárás természe- 
tére nézve.^ Bízható ez a felek szahad működésére, a mint ez 
eleinte mindenütt uralkodó is volt, de lassankint kifejlődött as 
ellentétes rendszer is, mely a feleket a bíró hatalmának ren- 
delte alá. Ha pedig a bíró ura a pernek, akkor fel is kell öt jo- 
gosítani, hogy mindent előteremtsen, a mit az ügy eldöntésére 
szükségesnek lát. ís:y fejlődött ki egymástól eltérő irányban a 
tárgyalási vagy vádlási (accusatoriits) és a nyomozó (inquisi- 
torius) rendszer, 

A mélyreható különbséget e két rendszer közt itt nem aka- 
rom fejtegetni, csak egyszerűen megállapítom, hogy a franczia 
felfogás a nyomozó re}2dszert, a magyar felfogás ellenben a 
. tárgyalási rendszert fogadta el. 

A franczia eljárás a kánonjogiból, ez pedig a római perjog- 
ból merített, de a későbbi római jogból. Mert a római legis 
actiókat méltán mondják «organizált önsegély »-nek, melyben 
nem a bírónak, hanem a feleknek jut a döntő szerep, az «ordo 
. judiciorum» idejében pedig bár az önsegély külső formái eltűn- 
tek, de az eljárás megtartotta tiszta magánjogi jellegét és csak 
az ordo judiciorum után lép fel a hivatalnok bíró.^ 

A kánoni eljárás a tekintély elvéből indult ki s minden 
perbeli működést abstract formáknak törekedett teljesen alá- 
vetni. Eleinte elfogadta ugyan a tárgyalási rendszert, de utóbb 
bizalmatlanná lett úgy a tudás, mint a cselekvés szabadsága 
iránt, formát formára halmozott, melyek szigorúan megszabták, 
mit tegyen a bíró, mit tegyenek a felek, mert csak így vélte ele- 
. jét vehetni a káros önkénynek.^ Az eretnekség üldözése miatt 
mégis kénytelen volt a bírónak mindig több és több hatalmad 
adni, utóbb pedig a per urává tenni őt. 

Az írásbeli eljárás recipiálásával a franczia eljárásba ez is 

mind bejutott, s a bírói hatalomnak kiáltó visszaéléseit idézte 

• €lő,* a bíró bármikor megállíthatta a per folyását (remises de 



^ Carrara. A bűnt. jogt. programmja. II. 305. — Endemann. Das 
-ídeutsche Civilprocessrecht. 343., 567. 1. 

* Puchta. Kursus der Institutionen. H. 182. §. 

* Endeinann i. m. 348. 1. Beweislehre. 7. §. 

* L. Tanon, Revue 1885. 313., 428. 1. 

cause), s perbeli eselekvényeket egyszerűen semmiseknek jelent- 
vén ki, a pert korábbi és korábbi állapotba visszavetette. 

A magyar felfogás távol volt attól, hogy a bírót a per urává . 
tegye, söt eleinte még a bírói beavatkozástól is idegenkedett,^ azi 
arany bullában pedig (6. ez.) az inquisitorius eljárás ellen hatá- 
rozott állást foglalt, mikor már a bírói beavatkozást rég el- 
fogadta, s a bíróságok mindenütt működtek. De a tárgyalási elv 
annyira uralkodó volt, hogy a bíró csak kisegítő ott, hol a felek 
közt más módon nem lehet viszályt kiegyenlíteni, s ha fellép is 
a bíró, nem ö dönti el a pert, hanem maguk a felek, illetőleg a 
fél, ki a bíró által kiszabott feltételt teljesíti.^ A bíró még bün- 
tető ügyekben sem köteles mindig eljárni. Az 1486 : 48. és 55. 
tczikkek csak lopás, latorság, emberölés, gyújtogatás, pénz-, ok- 
irat- és pecséthamisítás esetén kötelezi a bírót az eljárásra, de 
még akkor se nyúlhat erőszakhoz, ha a bűntetteseket a község 
maga akarja előállítani. A feleknek a per felett való szabad ren- 
delkezési jogát a magyar felfogás teljes mértékben elismeri. 
A felek «compositio» útján még hűtlenség esetén is végit vet- 
hetik a további eljárásnak, a bírónak a törvényben mondott kö- 
rülmények közt ellenállhatnak,^ s ha a per a bíró ítéletével 
már el is döntetett volna, a felek peregyességgel azt még min- 
dig megdönthetik.* A bíró a perben a legnagyobb objectivitás- 
sal, mint a felek küzdelmének passiv szemlélője jár el. Azért az 
általa kiadott iratokban óvakodik a flfélperes», «panaszos», 
« vádlott* féle kifejezésektől is, hanem csak megnevezi a felet, 
utána tévén N. «proposuit eo modo», mert a míg az ítélet 
meghozva nincs, nem lehet tudni, bűnös- e a vádlott vagy sem. 
(1486:46.) 

A magyar eljárás tehát e tekintetben is élesen különbözik 
a franczia eljárástól. 

De különbözik az eljárás egysége által is. 

A magyar peres eljárás szóbeli természetéből következik, 
hogy a bíró mindkét peres felet meghívja a tárgyalásra, s habár 



^ Jogtörténelmem 283. 1. 

2 Jogtörténelmem .321., 324. 11. 

« 1486 : 46 , 48., 67. 

* Károlyi Okmánytár. I. 96. 1. Zichy Okm. III. 397. 

mindkét fél egyik a másik után külön-külön nyilatkozik is, a 
bíró ezen külön irányú működést mégis mint egy egységes per- 
folyamatot veszi figyelembe, s mint ilyent dönti el. Ezt bizo- 
nyítják a feles számmal reánk maradt itélölevelek, melyekben 
a felek külön cselekvényei egységes egészbe egybefoglalva, egy- 
ségesen kerülnek elbírálás alá. 

A franczia eljárás éttől különbözik. Itt az eljárásnak egyik 
nevezetes cselekvénye az appointemetil (appunctamentum), me- 
lyet Tanon ^ így definiál: caz appointement előleges bírói hatá- 
rozat, mely által a bíró napot tűz ki a feleknek, hogy olyan 
valami cselekményt vigyenek végbe, mely a per megítéléséhez 
szükséges ». Ezen appointement a perfolyás egységességét tönkre 
tette, mikor a kitűzött terminusokon mindig csak egy-egy fél 
működött, a másik pedig a maga részéről ismét terminust nyer, 
hogy a saját ellenműködését teljesítse. A perbeli cselekvények 
ezen szétválasztása teljessé lett az írásbeli eljárásnál, s az köl- 
csönösen váltakozó egymásutáni kihallgatássá vált. A franczia 
bíró egyre-másra adta a terminusokat. Mihelyt a felperes kere- 
setét előadta, alperes már négyféle halasztást is vehetett igénybe : 
1. le jour d'avis ; 2. le jour d'absence; 3. le jour de vue; 4. le 
délai de garant. Ezután jöttek a kifogások, melyre a bíró írás- 
beli végzéssel utasította a feleket, s azok megtétele után a bíró 
újra napot tűz ki végzésének kihirdetésére. Aztán jött a litis 
contestatio végzése : «aller avant sur les véritésö, és így tovább.. 
Ezen appointement-ok által a perfolyás egyes, magában álló, 
külön cselekményekre szakadt, maga a perfolyás pedig a külön 
Iseelekvények conglomeratumává lett, melyben minden egyes 
cselekvény külön-külön megítélés alá kerül. 

A mi magyar eljárásunk szintén ismeri a halasztást és a 
terminusokat, sőt közbeszóló végzéseket is hoz a bíró.^ De míg 
egyrészről e halasztások és terminusok törvényesen szabályoz- 
tatnak,^ s a halasztást a királytól kellett kérni,* addig másrész- 
ről, igaz, hogy még a legegységesebb perfolyás is bizonyos tekin- 



^ L'ordre du procés Chap. II. Sect. I. 1. 

'^ Zichy Okm. I. 3i8. Formuláé sol Styli 27., 44. 

^ 1464: 5.; 1486: 3.; 1492: 40.; 15()0: 2., 9. stb. 

* 1492: 71. 

tétben összetetté válhat, de mégis megtartja egységes jellegét, 
ha a bíró a peres ügyet, mint ezt a magyar bíró tévé, a maga 
egységében tekinti és ítéli. A magyar bírói itélölevelekben any- 
nyira kitűnik az egységes megítélés, hogy azokban még a pex- 
ben előfordult bírói meghagyások, jelentések is nem ritkán egész 
terjedelmükben szóról szóra felvétettek, hogy az egységes meg- 
iitélés annál alaposabb lehessen. 



VI. 
A per nevezetesebb mozzanatai. 

Ha a per lefolyását úgy figyeljük meg, a mint a perbeli 
•cselekvények egymás után következnek, a per három szakra 
osztható : 

a) az előkészítő cselekvények, melyek az eljárást bevezetik, 
s a perbehivottnak alkalmat adnak arra, hogy magától a pert 

' elhárítsa. Kezdődik az idézéssel és tart a litis contestatióig ; 

b) a tulaj donképeni küzdelem, vagyis a peres ügy sarkalatos 
kérdéseinek bizonyítás és ellenbizonyítás által való megállapí- 
tása. Tart a perbebocsátkozástól az ügynek érdemleges ítélet 

-által való eldöntéséig. 

c) Az eljárás esetleges hibáinak orvoslása vagy a bírói íté- 
letnek végrehajtása. 

Ha pedig nem a cselekvények időrendbeli lefolyását, hanem 
az eljárás lényegét tekintjük, akkor minden perfolyásban négy 
lényeges mozzanatot különböztethetünk meg : a vádemelés, a 
bizonyítás, a védelem és az Ítélet mozzanatait. 

Miután a magyar és a franczia peres eljárás cselekvényeinek 

• egymásutánja nem felel meg egymásnak, nehogy az eltérő részL- 

letek megtéveszszenek, a pert lényeges mozzanataiban kívánom 

összehasonlítani, mert nézetem szerint itt kell kitűnni a két el- 

járás rokontermészetének, vagy eltérő mivoltának. 

A vádemelés. A franczia és a magyar peres eljárásban a 
vádemelés jogát illetőleg rokon nézetekkel találkozunk. Mind- 
kettő e jogot természetes alapokra fekteti, s megadja a sértett- 
: nek, vagy a sértett hozzátartozóinak. Nálunk uráért még a szolga 

is helyt állhatott.^ Azonkívül mindkét eljárás ismeri a bűn- 
tényeknek hivatalból való üldözését, s közérdekű viszonyoknak 
felderítését. De a hivatali eljárás már igen különbözően fejlődött 
ki a két nemzetnél. 

Nálunk a hivatalból való eljárás első nyomai 8zent László 
és Könyves Kálmán idejébe nyúlnak vissza és a lopás bűn- 
tényének üldözésére irányulnak.^ A birói hatalommal biró 
királyi kiküldött mindenkit kötelez, hogy a tolvajokat feljelentse. 
Az arany bulla ez inquisitiót a velejárt visszaélések miatt el akarta 
törülni (6. ez.), de nem szűnt az meg, csak alakot változtatott. 
A nádor és a király kiküldött birái várföldek visszavétele, bitor- 
lott királyi jogok és jövedelmek helyreállítása, és rendi hovatar- 
tozást illető vitás kérdésekben nyomoznak, de utóbb hatalmas- 
kodás, gyilkosság és országháborítás eseteiben is. A XIV. század- 
ban ingadozik a szokás a tekintetben, mily esetekben tartozik a 
biró hivatalból eljárni, míg végre az 1486 : 48. és 55. czikk 
opás, latorság, emberölés, gyújtogatás, pénz-, okirat- és pecsét- 
hamisítás eseteit határozza meg olyan közbüntettekül, melyek- 
ben a biró köteles eljárni s a tetteseket elfogni, ha biztosítva 
nincs, hogy azok a nélkül is a biró elé fognak állíttatni. 

A magyar eljárás ennél tovább nem ment, a franczia felfogás 
azonban eljutott a denuntiatióig és a közvádlóság intézményéig. 
Itt a szabad vádemelés jogát a XIII. században megtámadta a 
denuntiátio s végre is a denuntiátio utján való vádemelés teljes 
győzelemre jutott, s kiszorította a szabad vádemelést, a régi idők 
e nemes intézményét. Ott, a hol a titkos eljárás behozataláról 
szóltunk, láttuk, hogy ez újítás az egyházi bíróságoknál merült 
fel először, de a világi bíróságokban gyors követőkre talált. 
A szabad vádemelés rendszere, mely a közszabadságnak egy 
része, nehezen volt a feudális eszmékkel összeegyeztethető. 
E rendszer előföltétele : az öntudatra jutott közérdek, (mely 
mindenkinek saját érdeke is) állam, haza, közélet mind hiányoz- 
tak a hűbéri társadalomban. Mikép élhetett volna meg a szabad 
vámemelés rendszere a vazallitás, szolgaság, a hűbérurak füg- 
getlensége, s a társadalmat atomjaira felosztó individualitás. 

1 Zichy. Okmt. I. 116. 

- L. JogtÖrlénelmem, 332. 1. 

mellett.* A magyar társadalomnak ettől különböző szervezke- 
dése a denuntiatiónak nem engedett tért. 

A XIII. század közepe óta kezdenek Francziaországban mű- 
ködni azon üprocurator» nevű egyének, kik feleknek a perben 
való képviseletét magukra vállalták. Ilyen procuratorokat a hű- 
bérurak is tartottak, hogy ezek megbizóiknak jövedelmeit és 
■ érdekeit védjék, a hol arra szükség van. 1267-ben már a király- 
nak is van ilyen procuratora, s ha a bailli vagy sénéchal nem 
voltak elegendők, a királyt illető bírságokat és egyéb jövedelme- 
ket adott esetekben a csonkulástól megóvni a procuratorok vol- 
tak hivatva, kiket szép Fülöp hivatali esküre kötelezett, s meg- 
tiltotta, hogy idegen ügyeket ellássanak, A XlV-ik század elején 
a procuratorok állását északon a király beszüntette, de 1355 óta 
a procuratorság nemcsak újra Francziaország egész területén 
életbe lép, hanem hivatali működésük is szabatosan körilliratik. 
Ezen szabályok értelmében a procurator tartozik üldözni a ki- 
rályi ordonnance-okban büntetendőknek jelzett cselekvónyeket 
még akkor is, ha a sértett fél annak üldözését nem kívánná ; tar- 
tozik azonban más bűnesetek megtorlásáról is gondoskodni, s az 
általa megindított per költségeit akkor se tartozik viselni, ha az 
tényálladék hiányában szűkölködőnek bizonyulna. Világos, hogy 
azon tiszt^ kit ilyen hatáskör illet meg, már nem magán meg- 
bízottja a királynak, ha^iem valóságos közhivatalnok. így lett a 
király procuratora közhatósággá. 

Magyarországon Szent István IL könyvének XII. fejezetében 
találkozunk egy «defensor christianitatis* nevű királyi hatósági 
személylyel, kinek hivatása mindazokat, kik a püspök lelki 
halatmának makacsul ellenszegülnének, erőhatalommal is meg- 
törni. De ezen defensor és a franczia procuratorok közt nagy a 
különbség, s még ez, távolról a procuratorokra emlékeztető hatóság 
se fordul elő többé jogforrásainkban ezen egyetlen helyen kívül. 
A későbbi magyar jog nem ismerte ez intézményt, mely épúgy 
mint a titkos feljelentés, az absolut hatalom talaján nőtt fel. 
A bizonyítás a panasztevönek azon kötelessége, hogy a jog- 
sértés miatt emelt vádját be is bizonyítsa a bíró előtt. Volt idő, 
midőn a bizonyítást nem tartották szükségesnek. Az igazság- 

* Hélie. I. Nr. 212. 

szolgáltatás ugyanis a magán boszuállásból fejlődött ki, s e fej- 
lődés századokon át tartott."^ A hatóság hossza időn át a magán 
boszuállást helyettesíti, s magát egészen a sértett gondolat- 
világába éli bele. Ez az oka, hogy mihelyt valaki ellen valami 
ok miatt a boszuállás megindul (utóbb a hatóság előtt ellene 
vádat emelnek), ez természetszerűleg vonja maga után, hogy az 
ilyen magáról a rá váró félelmes bajokat elhárítani igyekszik. 
Ez az eredete azon hosszú időn át élt felfogásnak, hogy a vádló 
nem kötelei vádját bizonyítani, hanem a vádlott köteles magát 
idisztázni.m Dyen « tisztázás)) történhetett «purgatio vulgáris* és 
-ttpurgatio canonica)) módjára. így volt ez nálunk is, Franczia- 
országban is, mert mindkét népnél ugyanazon ható okok mű- 
ködtek, s az eredmény is ugyanegy. Változás csak akkor áll be, 
ha az előidéző körülmények változnak, s ez korábban történt 
Francziaországban, mint Magyarországon. Első volt a kánoni 
Jog, mely helyreállította azon nagy elvet : i^aciore nihil probante 
reus absolvitur», mert a római jog befolyása alatt hamarabb 
érett kánoni jogban a bíró már valóságos ítélő — jogot megálla- 
pító és kimondó — büntető hatóság volt, mikor még a fejletlen 
műveltségű világi társadalom bírái csak békéltetők, és boszú- 
közvetítők voltak. Az elv pedig azon mértékben nyert a világi 
eljárásban is alkalmazást, a milyen mértékben gyökeret vert az 
a nézet, mely a bíróban közhatalmat látott, melynek rendelte- 
tése igazságot szolgáltatni^ győzelemre pedig akkor jutott, mikor 
az ily értelemben vett bírói működés törvényes szervezetet nyer. 
Magyarországon — mint láttuk — a bírói működésnek 
közhatalmi jellege soha nem ment veszendőbe mint Franczia- 
országban, hol azt a hűbéri korszakban egészen magán és 
személyes jogosítvány gyanánt gyakorolták. De Francziaország- 
ban a királyság hamar erőhöz jutott, s itt nem részletezhető 
okoknál fogva már a XIII. században mint az állami hata- 
lom képviselője a jogrendszer fejlesztésére és az igazságszolgál- 
tatásra döntő befolyást gyakorolt akkor, mikor Magyarországon 
az állam eszméje az utolsó Árpádok és az Anjouk alatt gyengéb- 
ben élt, mint valaha. Ebből következett, hogy a bizonyítás köte- 
lezettsége is Francziaországban korábban hatolt be a peres 

* X.. Jogtörténelmem 88—90. §§-at. 

eljárásba, mint hazánkban. Ott a királyi bíráskodás gyors és 
hatalmas arányokban fejlődve már a XIIL században elhódította 
az igazságszolgáltatást a hűbéri bíráskodás elöl. Vádlott « tisztá- 
zásának)) föeszközét, a perdöntő bajinvást a parlament mér- 
1257-ben használaton kívül helyezte, Szent Lajos 1260-iki ordon- 
nance-ának első czikke pedig azt alakilag is eltörölte. A bizonyí- 
tás föeszköze ezentúl az enquéte, mely már azon az alapon áll, 
hogy az, ki vádat emel, vádját bizonyítani is tartozik. 

Magyarországon ellenben nem a biró döntötte el a pert. . 
hanem a felek. A biró csak azt állapítja meg, milyen cselekvénye- 
ket kell valamelyik félnek véghez vinni, hogy a biró öt, mint 
pernyertest a maga hatalmával támogassa. Ez az oka, hogy a 
magyar per « bizonyító eszközei*) is nem mindig bizonyítékok, 
hanem alperes, vagy vádlott « tisztázza* magát azok által. Ez az 
oka, hogy, habár az ordaliák nálunk már a XULík században 
megszűnnek, de a perdöntő bajvívás még Verböczy idejében is 
megvolt, mikor azt Francziaországban már régen megszüntették, 
s csak az 1492 : 37. t.-cz. törölte el azokat. A « tisztázás* tehát, 
mely felperest teszi a per urává, s a bizonyítást neki elengedi,, 
egészen a XV. század végéig élt a magyar perjogban, bár mindig 
inkább elhaló életet. De az uj felfogás korán tűnik fel nálunk is, 
mindig nagyobb erővel ostromolva a régit. Az «actore nihil pro- 
bante, reus, sí etiam nihil probasset, absolvitur», elve már a 
XII. században sem volt nálunk ismeretlen, természetesen a 
kánoni jog által terjesztve ^ s felperes bizonyítási kötelezett- 
sége még az u. n. « makacsság* esetén is,^ úgyszintén a biiói 
szemle, okmánybizonyitás, tanubizonyítás ^ mind azt hirdetik, 
hogy a « tisztázás » princípiuma már az Árpádok alatt erős táma- 
dásnak volt kitéve a bizonyítás princípiuma részéről, legnagyobb 
erővel a bizonyítás elve mégis az inquisitio intézménye által 
hatott, mely mint már láttuk, a XIIL században, tehát Károly 
Eóbert előtt létezett a magyar perjogban, de nagyobb fejlettségre 
a XIV. század végétől kezdve jutott.* Ilyen inquisitio csak Károly 

^ Fejér Cod. Dip. 11. 173. 
^ Jogtörténelmem. 316. 
3 ü. o. 318. 

* L. erre nézve Hajnik Imre : A perdöntő és az előzetes tanubizo- 
nyítás a középkori magyar perjogban. Akad. Értekezések. VI. XII. sz... 

Róbert idejétől kezdve ^ használatos alperes érdekében is (com- 
munis inquisitio). Elébb csak felperesnek szolgált az, a felperes 
kérte azt az ügy rendes birájától, egy azon ügyben többször is, 
hogy ezáltal keresetének alapját már előzetesen megvesse. Itt 
már a bizonyítás elve uralkodik, nem a tisztázásé. De a tisztázás 
naódjai : eskütársak, tisztító eskü, bajvívás az egész középkoron 
át éltek magyar jogéletünkben.^ 

Francziaországban tovább mentek. Ott az enquéte — inqui- 
sitio — az eljárásnak rendes formája lett, mely a tisztázást ki- 
szorította, sőt hovatovább oda fejlődött, hova azt a magyar peres 
eljárás már nem követte. A parlament, s példájára a bailliage 
birái is új szokást honosítottak meg, midőn a tanuk megidézése 
nélkül egyszerűen csak vallomásaik felolvasása alapján hoztak 
Ítéletet, mi csakhamar az <iaprise>) néven nevezett eljárási módra 
vezetett, mely az enquéte-től abban különbözött, hogy az enquéte- 
ben annak formaságíii megtartása mellett a vádlott is jelen volt, 
kifogásolhatta a tanukat, állithatott mentő tanukat stb., de az 
aprise-nél a bíró a vádlott belevonása nélkül egyoldalulag és 
hivatalból járt el és hozott Ítéletet. Majd még tovább mennek, s 
a biró a felek bevonása nélkül, titkosan nyomoz^ a vádlás helyét 
elfoglalja a demmtiatio, a fél megteszi panaszát, vagy denun- 
tiátióját, s aztán minden egyebet a bíróra bíz, ki ily módon a 
pernek urává lesz. Mikor pedig a titkos eljárás mellett a bizonyí- 
tékok hiányosságát a biró nagyon érezte, mert a tényeket szaba- 
tosan megállapítani lehetetlennek mutatkozott, a biró e bizony- 
talanság elől menekvést a vádlottól kicsikart vallomásban kere- 
sett, úgy kezdődött meg a kínzó vallatás, melytől a mi 
magyar rendszerünk tiszta maradt. 

A védelem joga abban áll, hogy a vádlott nem ítélhető el 
a panaszos egyoldalú kívánsága, vagy a biró önkénye szerint, 
hanem biztosítva van azon joga, hogy az igazságszolgáltató 
hatalom előtt váddal támadtatván meg, annak ellenállhasson s 
a támadást meghiúsíthassa. 

A védelem jogát a franczia büntető eljárás az által vélte 

^ Legrégibb adatot erre Hajnik 1335-ből talált. 
^ Minderre nézve 1. Hajnik i. m. Pesty Frigyes: Perdöntő baj- 
vi vasok története Magyarországon. 

biztosítani, hogy alapelvül fogadta el, miszerint kiki csak vele 
egyenlő állapotuaktól (pair) nyerhet Ítéletet, hűbéres saját hű- 
béres társaitól, városi polgár csak polgároktól stb. De ismerte 
ezenkívül még a perben álló fél «gfaraní»-jait is, kik vádlott 
ártatlanságát bizonyították, a perben vele esküdtek és minden- 
kép segítették. A «conírema)i(U jogánál fogva alperes három 
ízben követelhetett halasztást, hogy adandó feleletét megfontolja. 
Az i^exomen) feljogosította, hogy akadályoztatása esetén ne jelen- 
jék meg az idéző bíró előtt. Ismerte továbbá a franczia eljárás az 
exceptiókat, a patvarhitet, az appellatiót. 

Ezek közül a pair- bíráskodás a hűbéri bíráskodással együtt 
veszett el, a felebbvitel pedig nem volt egyéb mint a bírásko- 
dást megtagadó bíró elleni panasz. Mikor pedig a peres eljárásba 
az írásbeliség behozatott, vádlott védelme nem annyira törvényi- 
leg elismert módokon, mint inkább az ügyvédek fondorkodásán 
és az ellenfélnek kijátszásán vagy kifárasztásán nyugodott. De 
még ez is meg volt nehezítve a titkos eljárás által, a toriura be- 
hozatala pedig a védelmi jog )iak leghatározottabb tagadása volt. 

A magyar felfogásban a védelem joga sokkal mkább ér- 
vényre jut, mint a francziában. A mi bírói szervezetünk, a béke- 
birák intézménye, a «compositio» peregyesség kiterjedtsége már 
magában is nevezetes előnyöket biztosítottak a védelemnek, az 
eskütársak, persegítők, a fidejussor,^ a perbeni képviselet, mely 
nálunk sokkal természetesebb és tágabb keretekben volt meg- 
engedve, ^ mind a védelem jogának teljes elismerése mellett 
vallanak. Legnevezetesebb azonban az arany bulla 2. czikkében 
kifejezésre jutott azon elv, mely a nemesi szabadság sarkalatos 
tétele gyanánt ismeretes, mely szerint a nemest elfogni és meg- 
rontani, mielőtt megidézve és a törvéiiy rendje szerint elmarasz- 
talva lett volna, még a királynak sem. áll jogában. Ezen, 
értékében alig túlbecsülhető jogi elv uralkodhatik egész peres 
eljárásunkon. Ujabb kifejezésre jutott az 1486 : 46. t.-czikkben 
Verböczy Hármas könyvében. (I. 9.) Ebből erednek az 1464. tör- 
vényben szabályozott prorogatiók, az 1498 : 27. által elismert 



^ BüDtetőjogi kezesség 1. Jogtörtánelmem !277., 289. Anjou-kori 
40kin. I. 588., 590. 

'^ Jogtörtónelinera. 315. 

-^salirus conductusí^ y az ügyvéd tnsszahíváSy benntütás, repiilsio^ 
•az ellenállás, a büntetés elöl való bujdosás (1486 : 47. 56.) stb. 
Ezek mind fennen bizonyítják, hogy a magyar felfogás a véde- 
lem jogát sokkal nagyobb mérvben ismerte el, mint a franczia. 

Az Ítélet a jogi viszálkodásnak eldöntése a biró által azon 
bizonyosság alapján, melyet magának a megitélendö ügy igaz- 
/sága felöl szerzett. Az igazság a tényekben van, s a bírónak tiszte 
azt felismerni. Természetes, hogy a felismerés függ a bizonyítás- 
nak azon részétől, melyet egy népnek peres eljárása elfogad, 
átalában pedig azon több-kevesebb hatalomtól, melyet a perjog 
a per folyása fölött a bírónak megenged. E tekintetekben pedig 
magyar és franczia felfogás közt nagy a különbség. 

A franczia biró ura volt a pernek. Ha az informatio után a 
feleket kikérdezte, a vallomásokat ismét felolvasta, a szembe- 
sítést megtette, a tényeket enquéte utján megállapította, a felek 
•előterjesztését meghallgatta, a torturát is alkalmazta, végül sorra 
kerül az ítélet. Ekkor kezdődött még csak a legnehezebb munka. 
Szigorúan megvizsgálni minden periratot, annak jellemét, érté- 
két, összefoglalni a bizonyítékokat, a gyanujeleket, és terhelő 
körülményeket, számszerűleg formulázni mennyiségüket, minő- 
ségüket, egybevetni alperes védekezését, s miután mindez a leg- 
nagyobb rigorozitással megtörtént, alkalmazni a szabályokat, 
melyeket a törvény parancsol. 

A magyar bírónak más volt a helyzete. Távol attól, hogy 
ura lett volna a pernek, működése még mindig megtartotta azon 
öseredeti jellemző vonásait, hogy a perben álló felek maguk 
jogosultak egyedül a köztük fenforgó ügy felett intézkedni, a 
biró pedig csak nagyobb tekintélyű békéltető, ki a maga hatal- 
mával csak segíti az ügy eldöntését, s a per állapota szerint ki- 
tűzi azon feltételt, (perdöntő bizonyítás) melyet egyik vagy másik 
fél teljesítsen, hogy a biró a maga hatalmát az illető javára 
mérlegbe vesse. 

Ez az oka, hogy jogi műnyelvünk a «judicare» kifejezés 
alatt nem értette a vitás jognak bírói tekintélylyel való megálla- 
pítását, vagyis a jognak kimondását, hanem a birói határozato- 
kat átalában, tehát a közbeszóló végzést is. (Fejér Cod. X. V. 349.) 
A «re8 judicatao is a magyar jogban úgy értendő, hogy peregyez- 
;ségnek még a birói ítélet után is helye van (Károlyi Okmánytár 

I. 96., Zichy Okm. III. 394.), a magyar bíró makacsság alapján 
csak bírságot róhat ki, de ítéletet nem mondhat. A magyar bíró 
itélölevelei nem is annyira jogi fejtegetések, mint inkább történeti 
elbeszélései a per lefolyásának, a felhozott bizonyítékoknak, s 
végül a bíró intézkedésének, melylyel kitűzi és megállapítja a 
per eldöntésének módját, nem ritkán magukra a felekre 
bízva, hogy e módok közül válaszszanak (Zichy Okm. L 610.), 
a végrehajtás pedig nem történik szükségkép az ítélőbíró 
előtt, hanem királyi és káptalani emberek előtt, tehát bizalmi 
férfiak jelenlétében. Ez ok miatt nem ritkaság a feltételes ítélet 
(pl. Anjoukori okmánytár I. 32.), mely még csak a jövőben be- 
következő események beálltától teszi függővé a per eldöntését,, 
sőt lehetséges az ítéletnek visszavonása is. (U. o. 325.) 



VII. 
Eredmények. 

Tanulmányom folyamán a franczia és magyar peres eljárás 
történelmének megfelelő korszakait iparkodtam egymással 
szembeállítani, s azon eredményhez jutottam, hogy a két peres 
eljárás közt rokon és ellentétes vonások léteznek. A rokonság 
alapja a két nemzet kultúrájának és életviszonyainak viszonyla- 
gos hasonlóságán kívül közvetlenül abban leli magyarázatát, 
hogy a kánonjogban létezett egy közös forrás, honnan mindkét 
nemzetnek jogalkotó géniusza, habár különbözőkép is, merített.. 
E rokonság azonban távolról sem mondható olyan erősnek és 
határozottnak, mint a milyen erősek és határozottak azon ellen- 
tétek, melyek a két jogi rendszert létföltételeiben úgy, mi)ü 
fejlődése irányzatában egymástól elválasztják. 

Porrások, birói szervezet, a peres eljárás alapelvei, az el- 
járásnak lényeges elemei és nevezetesebb mozzanatai közt a 
franczia és magyar peres eljárásban oly nagy és éles különbsé- 
gekkel, sőt ellentétekkel találkozunk, hogy e tanulmány végső- 
eredménye gyanánt azon következtetésre kell jutnunk, hogy 
Verbőczynek azon helye, melyet határozottan ö maga se állít, 
mintha régi magyar perjogunk franczia földről Károly Eóbert. 

idejében «hozatott» volna be, s a XÜL és XIV. században 
franczia földön honos jogrendszer hazai jogunk fejlődésére be- 
folyást gyakorolt volna, a történeti adatokból be nem bizonyít- 
■ ható, sőt azokkal ellenkezik. 

Tanulmányom tehát negativ eredményre vezetett, de a 
kutatások negativ eredménye sem értéktelen a tudományra 
nézve, mert a tévedések elkerülésére és kiküszöbölésére vezet. 

Óhajtanám, hogy az én tévedéseim is avatottabbak által 
helyreigazítást nyerjenek. 

Dr. Márkus Dezső : 

T. teljes-ülés ! 

Nagyon természetes, hogy abban a néhány perczben, ar. 
mely az ülés hátralevő részében még rendelkezésemre áll, a 
tudós előadó úr annyira értékes, adatokban oly gazdag előadá- 
sának minden egyes részletére ki nem térhetek és különösen 
így* ^gy szólván extemporizálva, az ő eredményeinek meg- 
czáfolására bizonyítékokat itt fel nem hozhatok. Csak néhány 
részletére nagybecsű előadásának akarok kitérni, s talán ezen 
részletek nem fogják olyan nagy bizonyossággal elénk állítani 
azt a negatív eredményt, a melyre a t. előadó úr adatai alap- 
ján jut. 

Általánosságban azt vagyok bátor megjegyezni, hogy én 
sokkal jobban szerettem volna, hogy ha ö Werbőczynek szó- 
állítását inkább olyan irányban iparkodott volna kutatni, vájjon 
ban forgó ígaz-e ? És megmondom, hogy miért. Ha a t. előadó 
úrnak sikerült volna bebizonyítani, hogy igenis, a magyar per- 
jog eredete, ha nem is minden egyes részleteiben, — hiszen ez 
természetes, hogy nem lehet, — de nagyjában, a franczia per^ 
joggal közös forrásra vezethető vissza, ezzel bebizonyította volna 
azt, hogy a magyar nemzet már a királyság legelső századaiban 
is iparkodott eontactusban lenni az európai cultur- nemzetekkel, 
intézményeikből pedig elsajátítani mindazt, a mit Magyarország 
érdekében hasznosnak és szükségesnek vélt, a magot pedig, a 
melyet így külföldről ültetett át a hazai földbe, a mi viszonyaink- 
hoz képest fejlesztette ki. ügy emlékszem, Eötvös mondotta 
egyszer, Szalay feletti emlékbeszédében, hogy ne keressük mi 
mindig csak azt, hogy hol mutathatunk fel önállóságot a magyar 
jogfejlődésben, hanem ellenkezőleg, kutassuk a legnagyobb 
gonddal mindazokat a szálakat, a melyek bennünket akár a 
jelenben, akár a múltban összekötnek a cultur-államokkal^ 

mert nagyon természetes, hogy inkább érdem, mint gáncs, 
annak az igazolása, hogy mi mindenkor ezekkel a cultur- álla- 
mokkal egy ösvényen haladtunk. 

Werbőczy állítása a franczia perjognak behozataláról,, 
támogatást nyer abban, a mindnyájunk által ismert adatban, 
hogy már III. Béla király korában a franczia peres eljárást 
kezdték nálunk meghonosítani. Ez az adat Magyarországon 
minden iskolai kézikönyvben feltalálható és éppenséggel nem 
valószínűtlen, hogy a t. előadó úr által felemlített párisi egyetem 
befolyása, különösen abban a korban, mielőtt Nagy Lajos fel- 
állította a pécsi főiskolát, tehát a 14-ik század első felében, az 
onnan haza kerülő magyar ifjak útján, nálunk is érezhetővé 
vált az által, hogy ezek a franczia peres eljárás egyes részleteit 
iparkodtak meghonosítani. De épen azon adatok, melyeket 
az előadó úr felemlített, s a melyek nézete szerint Werbőczy 
állítása ellen szólanak, azoknak a francziákkal való hasonló- 
sága, a mit élesen el kell választanunk az azonosságtól — mert 
hiszen nagyon természetes, hogy az eredetileg közös forrásból 
merített eljárás, a századok folyamán a hazai viszonyoknak meg- 
felelően átalakult — épen az ellenkezőt igazolják. így csak azo- 
kat említem fel, a melyek hirtelen eszembe jutnak, a milyen pl. 
a sónéchal intézménye. Ez nem magyar intézmény. Franczia 
intézménynek állította a t. előadó úr, és mégis mint magyar 
intézménynyel is találkozunk vele, noha létezéséről a mi for- 
rásaink nagyon keveset beszélnek, és fejlődéséről nagyon ke- 
veset tudunk, de Mátyás 1486. évi decretumának 68. czikkelyé- 
ben meg van örökítve, hogy a magnus senechallus az ország 
nagy bírái között foglal helyet. A ludasság fogalma a közép- 
kori franczia oys («tu seras oys») hasonmása. Az egész hűbéri 
intézmény, melyet az előadó úr szintén úgy vázolt, mint a mely 
egészen eltérően fejlődött Magyarországon és Francziaország- 
ban, közelebbi vizsgálatnál igen sok hasonlóságot fog felmu- 
tatni. Igaz, hogy a hűbériség oly alakban, mint Európa többi 
államában, nem létezett Magyarországon, de mégis inkább csak 
külsőségekben volt meg a nagy különbség. Az a földesúri ható- 
ság, mely hazánkban e század negyvenes évekig létezett, a droit 
de seigneur jogával csaknem teljesen azonos. Az a jogszolgál- 
tatás, a melyet az előadó úr említett, nem létezett Magyar- 

87 



Digitized by VjOOQ IC 



40 

országon, de azért a sportulák, a bírónak járó díjak, mint az 
•előadó úr nagyon jól tudja, számtalan törvényünkben meg van- 
nak állapítva. 

Az ordonnanceok oly alakban, mint említeni tetszett, nem 
léteztek Magyarországon, formális királyi rendeletekről keveset 
tudunk, de én azt hiszem, hogy a királyi bíráskodásnak azon 
szervezete, a melyet az aranybulla megállapított, hogy köte- 
lessége a királynak, évenként Székesfejérvárott birói széket 
tartani ; a királynak birói parancsai, a melyek, igaz, sok vissza- 
élésnek voltak szülőokai és törvényeink által nem egyszer 
tiltattak él ; azok a törvények, melyek később a nádorra ruház- 
ták ezt a királyi jogot, okvetlenül bizonyos jogászi jogot ered- 
ményeztek, olyan joggyakorlatot, a mely irányadó volt az ügyek 
intézésére nézve ép úgy, mint Francziaországban, annál inkább, 
mert a népbirák intézménye nem létezett Magyarországon. 
Legalább én törvényeink azon intézkedéseit, a melyek a bíró- 
ságok szervezetéről rendelkeznek, népbiráskodásnak abban az 
értelemben, mint itten méltóztatott kifejteni, nem tekinthetem. 
Hiszen Mátyástól kezdve egész a legújabb korig, folytonosan ta- 
lálkozunk törvényekkel, melyek megállapítják a nyolczados tör- 
vényszékek biráit, előírják, hogy minden egyes törvényszéknek 
kik legyenek a bírái, a törvény jelöli meg az illető bírói székek 
tagjait, meg van mondva az is, hogy mely törvényszékeknek 
legyenek ülnökei a püspökök, mely zászlós urak hol és mikor 
legyenek ülnökök — hogy lehet ez a bíráskodást, a mely a ki- 
rályi hatalomból ered és azt később egy kíváltságolt osztályra 
ruházza, népbíráskodásnak mondani? A megyei törvényszék 
sem volt népies bíráskodás, mert egy kiváltságos osztály érde- 
keinek védelmére alakult, kiváltságos tagokból. A választott bíró, 
az népies bíráskodást gyakorolt — azt concedálom. A földesúri 
hatóság sem volt népies bíráskodás, az az ország legnagyobb 
részére octroyált bíróság, a mely a nép feletti bíráskodás ugyan, 
de semmikép sem értelmezhető népbiróságnak. 

Azok a különbségek, a melyeket a t. előadó úr, mint a magyar 
és franczia régi peres eljárás között létezőket, előttünk felsorolt 
s a melyek valóban rendkívül érdekesek és bizonyára sokunkra 
nézve új adatokat tartalmaznak, talán mégsem olyan élesen el- 
választok, mint jelezni tetszett. így nem áll az, hogy Werbőczy 

korában nálunk a perdöntő párbajvívás dívott. Werbőczy maga 
mondja, hogy Mátyás törölte el azt s hogy ezt megerősítette 
Ulászló is 1492-ben ; azután kifejti, hogy többé semmi néven ne- 
vezendő helyük nincsen a per jogban ezeknek a rég eltörölt intéz- 
ményeknek. Az semáll,hogyazaccusatoriu8 pernek rendszere egé- 
szen ismeretlen lett volna nálunk Werbőczy idejében. Igaz, hogy 
királyi ügyész oly alakban, mint a procureur royal Pranczia- 
országban kifejlődött, nálunk nem létezett. De az sem áll, hogy 
felperes, accusator, vagy hasonló kifejezések a magyar perjog- 
ban nem voltak ismeretesek. Hiszen Werbőczy ott, a hol a per- 
ről, a bírói szervezetről beszél, igen részletesen kiterjeszkedik 
ezekre a kérdésekre, t. i. élőbeszédében (13. ez.), a hol elmondja, 
hogy : minden dologban pedig, a mely bírói megítélés alá kerül, 
ezek a személyek kívántattak meg : bíró, felperes és alperes. 
Nem nyilvánvaló dolgokban pedig a tanuk is szükségesek. 
A felperes = actor tehát, mintegy accusator = vádló, azért, 
mivel perbe «ad causam)> idéz stb. stb. (4., 5. §§.) A 14. czim- 
ben, a melyben a jó bíró tisztéről és hivatásáról szól, Werbőczy 
ismét nem azt állítja, a mit az előadó úr mond, hogy a magyar 
biró feltétlenül kötve volt a felek bizonyítékaihoz, hogy a felek 
akkor is vezették volna a pert oly értelemben, hogy tőlük füg- 
gött, hogy mi legyen a bírói ítélet tartalma. Igenis kötelesek 
voltak a szabályok által előirt bizonyítékokkal élni a felek. Ezek 
elő voltak írva s a bírónak módjában volt nyomozni ennek az 
igazságát s Werbőczy igen élesen különböztet az ítélethozatal 
tekintetében, vájjon a lelkiismeret szempontjából hogyan ítélhet 
a biró s miképen köteles értelmezni a felek által felhozott bizo- 
nyítékokat és a bírói szemlét, ezt a két bizonyítási eszközt, a 
melyre Werbőczy olyan nagy súlyt helyez. Bárha az a szigorú 
Írásbeliség nem is volt meg nálunk, mint Francziaországban a 
kánoni per alapján, de azért tudjuk jól, hogy Magyarországon 
is a perek túlnyomó nagy része írásbeliséggel folyt le. Nem áll 
a t. előadó úrnak azon állítása sem, hogy már csak azért is 
írásbelinek kellett lennie a franczía peres eljárásnak, mert 
hiszen akkor nem lehetett volna felebbvínní a pert, hiszen a 
szóbeli pert lehet ismételni a felebbvíteli hatóság előtt. Külön- 
ben is a magyar peres eljárás ismerte a fellebbvítel intézményét, 
és itt is Werbőczyre hivatkozom, a ki a harmadik rész 1 4. 

czimében, a királyi curiához történő felebbezés rendszerét ismer- 
teti. Az alsó bíróságok nem voltak nálunk annyira függetleirek^ 
hogy minden biró a maga hatáskörében végleg döntött volna 
úgy, hogy a bár átruházott királyi hatalomhoz, mint a birói hata- 
lom kútforrásához ne lett volna módjában fordulnia akárkinek, 
a kit a biróságok határozatai sértettek. Az a fokozatos felébb- 
vitel, a melyet a franczia eljárásban fel tetszett említeni, meg 
volt tehát a magyar peres eljárásban is. Persze, ha azt keressük, 
hogy tökéletesen azonos-e ezen eljárás, minden egyes részletei 
teljesen fedik-e egymást, akkor sohasem fogunk közös eredetre 
találni, mert közös eredet és különböző fejlődés nem zárják ki 
egymást, bár lehetetlen most hirtelenében ennek összes bizo- 
nyítékait felsorolnom. 

De miért kételkedjünk Werbőczynek éppen ezen állításá- 
ban, midőn egyéb adatait nemzeti jogunk alapvető forrásainak 
szoktuk tekinteni ? En azt hiszem, hogy ebben a kérdésben 
éppen úgy lehet hitelt adni Werbőczynek, a kit talán chauvi- 
nistának is lehet mondani, mint a II. rész 6-ik czimének elején 
elmondott azon állításának, hogy minden magyar jog sajátképen 
a kánonjogból és a római jogból fejlődött ki. 

Különben még csak egyre bátorkodom szíves figyelmüket 
felhívni. A Werbőczy Hármaskönyvében foglalt jogelvek ere- 
detéről igen beható tanulmányokat és kutatásokat végzett 
Dell'Adami Eezső: «Eégí magyar magánjogunk és a codificátió* 
czímű tanulmányában, a melyet 20 esztendővel kezdett közölni 
a Magyar Thémisben és a melyet későbben, tíz esztendei meg- 
szakítás után, itt folytatott a Magyar Jogászegyletben több elő- 
adáson keresztül. pontról- pontra bírálja Werbőczy minden 
egyes tételét, és ezek a bírálatok a magyar jogtudománynak 
valóban nagybecsű, bár fájdalom, nagyon kevéssé méltatott 
kincseit képezik, különösen pedig ama bizonyítékai, a melyek- 
kel kimutatja Werbőczy egyes jogtételeinek az eredetét és a 
hol - 8 különösen erre hívom fel az előadó úr figyelmét — a 
franczia hűbériségnek, sőt még a coutume de Beauvoisis gyűj- 
teménynek a magyar viszonyokkal való közeli rokonságát is igen 
szépen, nagy alapossággal és sok szellemmel sikerült neki 
bebizonyítani. 

Ismétlem: nem kell szégyelnünk egy pillanatra sem^ 

hogy Magyarország, a mely igenis érintkezett a külföld cultur- 
áUamaival, nemcsak egyes királyok házassága révén, hanem az 
Anjouk korában és a keresztes háborúk ideje alatt, különösen 
Francziaországgal, a mi kezdetleges viszonyaink közepette, a 
franczia pert átültette hazánkba. Mert az Írásbeliség, a mely 
akkor divott, úgy hozzá szoktatott bennünket a rendhez, hogy 
fixirozhattuk a mi ügyleteinket és Ítéleteinket, és ezáltal is az 
embereket ösztökéltük egy bizonyos műveltségnek, különösen 
az irás és olvasásnak elsajátítására, a melyben nagyon szűköl- 
ködtünk. Épen ezek a példák mutatják, a magyar nép erejének 
dicsőségére, hogy a lehető leggyorsabban iparkodott elsajátítani 
nainden cultur- intézményt, és ha elődeink nem egy sajátságos 
magyar perjogot akartak megteremteni, hanem merítettek a 
közös forrásból, a melyből merített minden más cultnr-állam, 
akkor nem vétünk a magyar nemzeti génius ellen sem, ha ezt 
készséggel elismerjük, hanem inkább igen nagy dicsérő okiratot 
állítunk ki a múltnak. 

Ezen ötletszerű megjegyzéseim épenséggel nem merítik ki 
azon esetleges ellenvetéseket, a melyeket az előadó úr felfogásá- 
val szemben felhozhatnék és a melyekre talán másutt és más- 
kor lesz még alkalmam visszatérni. De abban a véleményem- 
ben bizonyára mindannyian osztoznak, hogy azok a rendkívül 
érdekes adatok, a melyekkel a t. előadó úr megismertetett, a 
melyek beható és nálunk ritka lelkiismeretességre vallanak, a 
legnagyobb köszönetünket és elismerésünket érdemlik ki. (Élénk 
helyeslés és éljenzés.) 

Dr. Eosutány Ignácz : 

T. teljes-ülés! 

A tanulmányomra tett megjegyzéseket köszönettel fogadom 
annyival is inkább, mert én ez irányban sok mindenfélét tanul- 
tam a most hallott megjegyzésekből. A magam részéről csupán 
csak azt kivánom megjegyezni, hogy én nem tűztem ki magam 
elé semmiféle különös czélt, midőn tanulmányomba belekezd- 
tem. Én minden praeoccupatiótól menten, a nemzeti géniuszra 
való teljes figyelem nélkül fogtam tanulmányomhoz, úgy, hogy 
előre magam sem tudtam, hogy hová fogok tulajdonképen 
kijutni. Hogy Magyarország a körülötte levő népek kultúrájával 
az érintkezést fentartotta, azt én jól tudom, valamint azt is, 
hogy a jövőben is utalva van ezen viszony kultiválására s hogy 
ez a mi kultúránkra csak üdvösen hathat be. Tanulmányaim 
mégis oda vezettek, hogy itt e rokonságot kétségbe kellett 
vonnom. Nagyon kérem ezt a dolgot elválasztani a magyar 
géniusz kérdésétől, mert hogyha ebbe bele vágunk, akkor lehet, 
hogy egészen más eredményre jutunk, mint a melyre én tisztán 
az analízis és inductiv rendszer szerint jutottam. 

Hogy a magyar és franczia jogrendszer között volt hasonló- 
ság, azt én magam is állítom, a hasonlóság pedig a közös forrás- 
ban, a canon-jogban van. A különbségeket szintén kiemeltem s 
itt már ezeket nem láthattam olyan enyhén, mint az előttem 
szólott igen t. biró úr. A mi a birói hivatalok és szervezet közti 
különbséget illeti, állításomat most is fentartom, továbbá, hogy 
a franczia prévót, sénechal és bailli és a magyar országos 
nagybirák, nádor, országbíró, tárnokmester között úgy az eljárás, 
mint azok államjogi állása tekintetében lényeges és igen nagy 
különbség volt. A mi a magyar földesúri hatóságnak a hűbér 
úrhoz való hasonlóságát illeti, ezt elismerem. A hasonlóság ott 
van, hogy mindakettő közös alapból, a közgazdasági viszonyok- 



Digitized by VjOOQ IC 



45. 

ból s a középkori akkori földbirtok viszonyaiból indult ki,. 
Eoiután nálunk a megélhetésnek ugyanazok voltak a feltételei, . 
mint Prancziaországban, a földet nálunk is munkás kézzel 
művelték. Azonban a t. biró úr azon állítását, mintha a magyar 
földesúri hatóság és a hűbériség között nem volna különbség,, 
nem ismerem el. 

Dr, Márkus Dezső : Nem felfelé, hanem lefelé a jobbágy- 
gyal szemben ! 

Dr. Eosutány Ignácz: Én éppen kifejtettem, hogyafran- 
eziahűbérúri igazságszolgáltatásnak alapja : a seigneurség, nálunk 
az úri hatóságnak az alapja: a földbirtok. Az a seigneurség, a mely 
pénzt veretett, a maga területén katonaságot szedett, maga felett 
se birót, se felsőbb hatalmat el nem ismert, a mi földesúri ható- 
ságunktól nagyban különböző hatóság volt. A mi a hűbérúri hata- 
lomnak lefelé menő irányát illeti, a mint megjegyezte előbb az 
igen t. biró úr, itt is hivatkoztam arra a hűbérjogi forrásra, a 
mely azt mondja, hogy a hűbérúr és a hűbéres közötti viszonyt 
az Úristenen kivül más meg nem birálja. A jobbágy teljesen alá 
van rendelve a hűbérúr önkényének személye, vagyona és hozzá- 
tartozói tekintetében. Nálunk ez nem volt így, mert a földesúri 
hatóság által hozott Ítéletek elöl felebbezni lehetett s Árpádkori, . 
de Anjoukori okmányok is nagy számmal őriztek meg ilyen 
emlékeket, a hol felebbezés történt a nádorhoz, a királyhoz s 
nem ritkaság, hogy a király a földesúrral szemben a jobbágy 
népnek ad igazat, vagy a hol a király egyenesen privilegizál 
ilyen jobbágynépet a földesúr nem valami nagy örömére. Azt 
állította továbbá a t. biró úr, hogy nálunk a nádor, országbíró 
stb. nem volt népbiróság. Én kénytelen vagyok itt is fentartani 
állításomat, igenis népbiróság volt az, de az igen t. biró úr 
ennek a szónak «nép» egészen modern szempontból ítéli meg 
az értelmét, míg én az akkori szempontból, azalatt az úgyneve- 
zett populus Werbőczyanust veszem s ebből a szempontból 
valóságos népbiróság volt az. A nádor nem járhatott el soha, 
habár királyi kiküldöttként járta is be az országot, a szolgabirák 
bevonása nélkül, sőt törvény is van [1290:5], mely határo- 
zottan kimondja, hogy az olyan ítélet, melyet a nádor a megyei 
bíróság hozzájárulása nélkül hozna, semmis legyen. A nádori 
ítélőszékben ezenkívül vannak ad hoc behívott biró társak a. 

nemesség köréből, a kik a nádor által hozzájuk intézett kérdé- 
sekre, épen így, mint ma a jory, megadják a feleletet. Arra is 
van példa, bogy a nádor tisztán csak a birói szék összeállitásá- 
ban működik, és miután a birói szék előtt a panaszos, a vádlott 
a maga bizonyítékait és ellenbizonyltékait felhozta volna, — 
azt mondja az okmány — ekkor az egybegyűltek fölkelvén és 
kimenvén, majd egymás között tanácskozván, megérintvén a 
szent keresztet jurati et ceteri nobiles ... de sede nostra con- 
surgendo, extra eundo, ac demum ad nos redeundo, habita 
prius deliberatione, tacto vivificae crucis signo hanc retuleruut 
veritatem.] stb. így mondták meg az igazságot. Mintha csak 
maga előtt látna az ember egy modem esküdtszéket. Én tehát 
egy olyan bíróságot, a hol a birói tisztet a populus, a nemesség 
tagjai viselték, ezek hoztak ítéletet, — népbíróságnak tartom, — 
különös ellentétben azzal a hivatalnok bíróval, a melyet én, 
mint Francziaország egyik különösségét — kiemeltem. A nép- 
bíróságot tehát nem úgy értem, mintha ott a jobbágynépnek, 
vagy a nem jogosított néposztálynak szava lett volna, hanem 
én «nép» alatt értem a politikai nemzetet, a Werbőczy populu- 
sát és ebből a szempontból a mi bíróságaink valóban népbiró- 
ságok voltak. (Hehfeslés ) 

Hogy az igazságszolgáltatás nálunk sem volt ingyenes, én 
magam kivatkoztam arra, hogy igenis a magyar bírónak tisztes- 
séges jövedelmei voltak, ott vannak a bírságok, az elkobzott 
javak stb. Igen ám, csakhogy e között s a franczia bíró jövedel- 
mei között nagy a különbség, mert a magyar bíró jövedelmét a 
törvény állapította meg, nem önkényesen kicsikart jövedelmek 
voltak azok, továbbá egész sora van a magyar törvényeknek, 
melyek megállapítják a bírói felelősséget, s a mely nemcsak va- 
gyonjogi tekintetben, de szabadság tekintetében is igen szigo- 
rúan értelmeztetik, söt a bírónak egész haláláig terjed. Nagy 
különbség ez mégis, a mely végső eredményben oda vezet, hogy 
a magyar biró közhatalmi alapokon, mint az államhatalom ré- 
szese gyakorolja a maga jogát, míg a másik hatalma magánjogi 
alapokon épül fel. 

Hogy a bajvívás egész Werbőczy koráig tartott, ebben mind 
a ketten megegyezünk, — én is azt mondtam, a t. bíró úr is azt 
mondta, — valamint abban is, hogy a biró nem csupán passiv 

szemlélője volt a pernek, hanem active bele is avatkozott. Ide 
vonatkozólag czitálta a t. biró úr Werbőczy III. könyvét, olva- 
sott fel mükifejezéseket. Különböztessük itt meg a Werbőczy 
előtti jogot a Werbőczy utáni jogtól. Werbőczy azt állítja, hogy 
ez az eljárás Kóbert Károly idejében hozatott be hozzánk Fraii- 
cziaországból. Én itt kutattam, nem azt, hogy Werbőczy idejé- 
ben milyen volt a jog, hanem hogy milyen volt a Werbőczy 
előtti jog. Ebben a jogban igaz, hogy előfordul nagy néha ez a 
kifejezés : actor meg incattus, de sokkal gyakoribbak az esetek, 
a hol a biró nem mondja ezeket, hanem egyszerűen, hogy meg- 
jelent előttünk p], Miklós, Jánosnak fia et proposuit isto modo. 
Ex adversa parte megjelent ez és ez et proposuit stb. A biró 
csaknem kerülni látszik, hogy az alperes és felperes- féle kifeje- 
zésekbe belemenjen. Ezt én különben csak annak illustrálására 
kívántam felhozni, hogy a magyar per a védelemnek szélesebb 
teret nyitott, mint a franczia, a hol ha valaki ellen vád ada- 
tott be, az már praejudicium volt ránézve, hogy el is fog ítél- 
tetni. 

Hogy vájjon miben találjuk fel a két jogi rendszer hason- 
lóságát, abban-e, hogy tökéletesen fedik egymást, vagy csak ha- 
sonlók, na e tekintetben felszólaló úrral teljesen egyet értek. 
Hogy teljesen fedjék egymást, lehetetlen is, mert ilyen két jog- 
rendszert nem is ismerek, — a vizsgálat tárgyát mindig csak a 
hasonlóság képezheti. Irányadók a vizsgálatnál, - nem a lé- 
nyegtelen momentumok, tanok, hanem a per természete, fon- 
tos momentumai : írásbeliség, a védelem helyzete etc, ebben 
keresem én a hasonlóságot, vagy ellentéteket - jogrendszer kö- 
zött. Ezt én ki is fejtettem. Hogy nem tudtam több hasonlósá- 
got felfedezni, annak oka nem vagyok, ha találtam volna, ob- 
jeetive ép úgy kiemeltem volna, mint a különbségeket s itt is- 
métlem a nemzeti genius kérdését, a sovinizmust belejátszani 
a dologba semmi esetre sem szabad engednünk, mert akkor 
egészen más eredményre fogunk jutni, mint az objectiv elfogu- 
.latlan vizsgálódásnak útján. (Elé)iL' lieh/c.^lés és rlje)izés,) 

Dr. Vécsey Tamás, elnök : 

Tisztelt teljes-ülés ! 

Az idö ugyan nagyon előrehaladt, de alig vettük észre, oly 
érdekes volt a tárgyalás. Annak daczára, hogy előhaladt az idö, 
méltóztassék megengedni nekem, hogy csak nagyon röviden 
néhány észrevételt tegyek. (Halljuk! Halljuk!) 

A magyar nemzet mindig útjában volt a nagy európai 
eszmeáramlatoknak, bejöttek az eszmék s intézmények mihoz- 
zánk és fogékony talajra találtak, — némelyek talán későn 
jöttek, de elérkeztek s hazafias büszkeséggel olvashatjuk ki a 
hazai történelemből, hogy a mely intézmény ideérkezett Magyar- 
országba s itt termő talajra talált, az nálunk egy bizonyos accli- 
matizátión ment keresztül. Még magát a calvinismust sem 
veszem ki. Ezt magyar vallássá tudtuk tenni. Hazánk Szent 
István alatt Németországgal jött érintkezésbe. Hermonim Con- 
tractusa — a mint tetszik tudni - azt mondja a német császár- 
ról «Hungaros petentes lege Bajuarica donavit». Ez az állítás 
szószerint nem igaz, de az bizonyos azokból az emlékekből, a 
melyek az Árpád-korból fenmaradtak, hogy a Karoling-jognak 
volt valami hatása, névszerint oly irányban, a mint azt a keresz- 
ténység megszilárdítása, a monarchia fentartása s a peres eljá- 
rás szabályozása kívánta. Erre látszik czélozni Szent István, 
midőn állítja, hogy Augustust és Nagy Károlyt tartá szemei 
előtt: «modernos et antiquos imitantes, augustos*. Karolingi 
elvre vall az, hogy a bíró a peres eljárásnál, (vita, később causa) 
inkább csak a külső rendét tartja fenn, ordáliákhoz menekül- 
nek a felek, mert a biró közvetlenül nem dönt a jogi kérdések 
felett. 

Az Anjouházi királyok alatt a német befolyás helyett az 
olasz-franczia szellemi mozgalmak érintik hazánkat. Az olasz- 
franczia szellemet akkor a normannok inspirálták. A karolingi 

felfogást a normán válta fel Franczíaország északi részein, 
honnan a normán hóditásokkal áthatott Angliába érinté 
Hispániát, eljutott déli Olaszországba, jelesül Nápolyba és 
Szicziliába, söt a keresztes hadak átvitték a szentföldre is 
(jeruzsálemi assiziák). 

A normán jog érintkezett a római és kánonjoggal, de túl- 
nyomóan franczia formákkal s műszavakkal él. 

Ennek a jognak eszméit hozta hazánkba Bóbert Károly és 
művelt kísérete Nápolytól és Szicziliából. De a mit áthozott, azt 
a hűbí riségből kiemelte s átformálta Kóbert Károly a közhata- 
lom érdekében. 

ügy vélem, hogy Werbőczy Hk. 11. 6. szavai «processus ex 
Galliarum finibus in hoc regnum inductas fuisse perhibetur* a 
fentebbi értelemben fogadható el. A normán jogból terjedt szét 
az inquisitio (kutató vallatás vagy tudakolás) intézménye, mely 
nem tarthatta meg a forróviz és tüzesvas próbákat, hanem köve- 
telte az anyagi bizonyítást. Emelte az okiratok bizonyító erejét. 
(Hiteles helyek és pecsétek). Terjeszté az Írásbeliséget. Mandata 
iudiciaria (a normanjogi breve) adatnak ki. A bajvívás, melyet 
Mátyás már csak az udvari katonai bíróság előtt enged meg, 
franczia formát vett fel. A per megszűnik merő tárgyalási elven 
alapuló vita (rixa, duellum) Jenní és kezd az igazságnak bírói 
kiszolgáltatása lenni. Ezért a bíró ítéletlevelet ad ki, mely a 
nyert jogot is kétségtelenné teszi. A perről jegyzőkönyv iratik, 
mely az idézéstől kezdve mindent megörökít. 

Werbőczy a fentebbiekre s Károly, Nagy Lajos és Zsigmond 
egyéb újításaira gondolhatott, midőn a Galliából kiindult pro- 
cessualis intézményekre czéloz, melyre Hajnik tett engem figyel- 
metessé, kinek ez iránybani kutatásai sajtó alá készülnek. 

Hogy nekünk alkalmunk nyílt hazánk jogtörténetének 
büszkeségére a Hármaskönyvre ilyen érdekes visszapillantást 
vetnünk, az a t. előadó úr nagy érdeme. — Teljesen magamévá 
teszem az elismerést, a mit Márkus t. tagtársunk a felolvasó úr 
munkálatának értékére nézve mondott. De az ő kritikai meg- 
jegyzéseit is nagy érdeklődéssel hallgattuk. Eemélem, hogy a t. 
teljes-üles szellemében beszélek, midőn kifejezem köszönetün- 
ket az előadó úrnak s szerencsét kívánok a további kutatások- 
hoz, — (Éljenzés és taps.) 

